hotchpotch/miracl-hf-unified huggingface dataset:
พรรคแรงงานสิงคโปร์
พรรคแรงงานสิงคโปร์ (The Workers' Party of Singapore; อักษรจีนตัวย่อ: 新加坡工人党; อักษรจีนตัวเต็ม: 新加坡工人黨; ; ) เป็นพรรคฝ่ายค้านนิยมซ้ายในสิงคโปร์ ในปัจจุบันพรรคนี้มี 6 ที่นั่งในสภาผู้แทนราษฎร พรรคนี้ก่อตั้งโดยอดีตนายกรัฐมนตรีของสิงคโปร์ เดวิด มาร์แชล ใน พ.ศ. 2500 ต่อมา ใน พ.ศ. 2524 ผู้นำพรรคคือโจชัว เบนยามิน เยยารัตนัม ได้เป็นผู้นำฝ่ายค้านคนแรกในสภาผู้แทนหลังจากที่สิงคโปร์ได้รับเอกราชใน พ.ศ. 2508
ใน พ.ศ. 2499 นายกรัฐมนตรีคนแรกของสิงคโปร์ เดวิด มาร์แชล ลาออกหลังการปราศรัยที่ล้มเหลวเกี่ยวกับการจัดตั้งรัฐบาลปกครองตนเองของสิงคโปร์ ต่อมา เขาได้ลาออกจากแนวร่วมแรงงานซึ่งเป็นพรรคการเมืองใหญ่ในขณะนั้น และก่อตั้งพรรคแรงงานสิงคโปร์ มาร์แชลและพรรคของเขาไม่ได้รับเลือกในการเลือกตั้ง พ.ศ. 2502 แต่มาร์แชลได้รับเลือกในการเลือกตั้งซ่อม พ.ศ. 2504 มาร์แชลได้ออกจากพรรคไปใน พ.ศ. 2506 ทำให้พรรคแรงงานสิงคโปร์ซบเซาลงไป
สิงคโปร์ได้รับเอกราชใน พ.ศ. 2508 การเลือกตั้งครั้งแรกเกิดขึ้นใน พ.ศ. 2511 ซึ่งพรรคกิจประชาชนชนะการเลือกตั้งทั้งหมด 51 ที่นั่ง หลังจากที่พรรคฝ่ายค้านในขณะนั้นคือแนวร่วมสังคมนิยมคว่ำบาตรการเลือกตั้ง พรรคกิจประชาชนยังคงชนะการเลือกตั้งทั้งหมดใน พ.ศ. 2515 2519 และ 2523 รวมทั้งการเลือกตั้งซ่อมทั้งหมดจนถึงพ.ศ. 2524 พรรคแรงงานสิงคโปร์กลายเป็นพรรคขนาดเล็กและไม่มีความสำคัญ จนกระทั่งกลุ่มทนายความนำโดย โจชัว เบนยามิน เยยารัตนัมเข้ามาฟื้นฟูพรรคใน พ.ศ. 2514 จนกระทั่งพ.ศ. 2524 พรรคแรงงานสิงคโปร์กลายเป็นพรรคฝ่ายค้านพรรคแรกที่ได้รับเลือกตั้งเข้ามาในสภาของสิงคโปร์หลังได้รับเอกราช เมื่อเขาเป็นฝ่ายชนะในการเลือกตั้งซ่อมในปีนั้น เขาได้รับเลือกตั้งอีกในพ.ศ. 2527
อย่างไรก็ตาม หลังการเลือกตั้งเพียง 2 เดือน เยยารัตนัมถูกฟ้องร้องในข้อหาทำบัญชีการเงินของพรรคผิดพลาด ในที่สุดใน พ.ศ. 2529 เขาถูกตัดสินจำคุก 3 เดือนและปรับ 5,000 เหรียญสิงคโปร์ และถูกตัดสิทธิ์การลงสมัครรับเลือกตั้ง 5 ปี แต่เขายังเป็นเลขาธิการทั่วไปของพรรคแรงงานสิงคโปร์อยู่ เขาถูกเพิกถอนสิทธิในการเป็นทนายความด้วย แต่เขาอุทธรณ์จนการเพิกถอนถูกยกเลิก
ใน พ.ศ. 2530 สมาชิกพรรคแรงงานบางคนถูกจับกุมในกลุ่มประชาชน 22 คนที่กรมความมั่นคงภายในของสิงคโปร์จับกุมเพราะแสดงความนิยมต่อลัทธิมาร์กก่อนจะถูกปล่อยตัวออกมา ก่อนการเลือกตั้ง พ.ศ. 2531 แนวร่วมสังคมนิยมและแนวร่วมสหสิงคโปร์ได้สลายตัว และรวมเข้ากับพรรคแรงงานสิงคโปร์ ซึ่งพรรคได้คะแนน 49.1% สมาชิกพรรคฝ่ายค้านที่ได้รับเลือกมีคนเดียวคือเชียม ซีตงจากพรรคประชาธิปไตยสิงคโปร์
ในการเลือกตั้ง พ.ศ. 2534 โล เทียเคียวเป็นเลขาธิการทั่วไปของพรรคแรงงานสิงคโปร์และได้รับเลือกตั้ง เยยารัตนัมที่พ้นโทษเพิกถอนสิทธิเลือกตั้งใน พ.ศ.2535 พยายามจะลงเลือกตั้งซ่อมในปีนั้นแต่ตัดสินใจถอนตัว ต่อมาใน พ.ศ. 2539 เขาถูกฟ้องร้องในข้อหาล้อเลียนผู้นำเชื้อสายอินเดียของพรรคกิจประชาชน ทำให้ถูกสั่งปรับ
โลได้รับเลือกตั้งอีกครั้งใน พ.ศ. 2540 2544 และ 2549 ต่อมา เยยารัตนัมได้ออกจากพรรคและไปตั้งพรรคการเมืองใหม่ ในการเลือกตั้งพ.ศ. 2554 พรรคประสบความสำเร็จมาก ได้รับเลือกถึง 6 ที่นั่ง
พรรคปฏิรูป (สิงคโปร์)
พรรคปฏิรูป (Reform Party; ภาษาจีน: 革新党) เป็นพรรคการเมืองในสิงคโปร์ ก่อตั้งเมื่อ พ.ศ. 2551 โดย โจชัว เบนยามิน เยยาเรตนัม ปัจจุบันผู้นำพรรคคือเกนเนท เยยารัตนัม บุตรชายของผู้ก่อตั้งที่ดำรงตำแหน่งเลขาธิการทั่วไปของพรรคหลังจากบิดาถึงแก่กรรมใน พ.ศ. 2551 พรรคนี้เข้าร่วมการเลือกตั้งครั้งแรกใน พ.ศ. 2554 แต่ไม่ได้รับเลือก
พรรคนี้ก่อตั้งโดยทนายความและนักการเมือง โจชัว เบนยามินเยยาเรตนัมที่เคยเป็นสมาชิกพรรคแรงงานสิงคโปร์มาก่อน และเคยได้รับเลือกเป็นสมาชิกสภาของสิงคโปร์ด้วย เขาได้ลาออกจากพรรคแรงงานสิงคโปร์และมาตั้งพรรคปฏิรูปขึ้นในเดือนกรกฎาคม พ.ศ. 2551 และเป็นเลขาธิการคนแรกของพรรค ก่อนจะถึงแก่กรรมเมื่อ 30 กันยายน พ.ศ. 2551 ด้วยโรคหัวใจ
เกนเนท เยยารัตนัมบุตรชายขึ้นมาเป็นเลขาธิการพรรคแทน ในระหว่างเตรียมการลงสมัครรับเลือกตั้งใน พ.ศ.2553 พรรคปฏิรูปแสดงความสนใจที่จะเข้าร่วมในพันธมิตรประชาธิปไตยสิงคโปร์ แต่มาชิกพันธมิตรไม่เห็นด้วย ในที่สด พรรคประชาชนสิงคโปร์ที่สนับสนุนพรรคปฏิรูปได้ลาออกจากพันธมิตร ต้น ปี พ.ศ. 2554 มีสมาชิกพรรคบางส่วนแยกตัวออกไปและพรรคไม่ได้รับเลือกตั้ง
น้ำปลามอญ
น้ำปลามอญ เป็นอาหารมอญประเภทเครื่องจิ้มชนิดหนึ่ง ทำจากน้ำปลา ปรุงรสเพิ่มด้วยเครื่องปรุงต่างๆ นิยมรับประทานกับปลาทูปิ้ง ในภาษามอญเรียกอาหารประเภทนี้ว่า"อะวอจก์อะจอม" หมายถึงน้ำปลายำ ส่วนน้ำปลามอญเป็นชื่อที่ชาวไทยเรียก ความแตกต่างของแต่ละท้องถิ่นมีดังต่อไปนี้
เอาดีคัพ 2009
ครั้งแรกของ เอาดีคัพ ทัวร์นาเมนต์ฟุตบอลแข่งขันกันเพียงสองวันนั้นที่มีสี่ทีมและจะมีการลงเล่นในช่วงเดือนกรกฎาคม 2009 ที่สนาม อัลลิอันซ์อาเรนา ใน มิวนิค, ประเทศเยอรมนี. การแข่งขันได้รับการจัดและส่งเสริมโดยผู้ผลิตรถยนต์ เอาดี เพื่อเฉลิมฉลองครบรอบ 100 ปีของการค้าขายและเป็นเจ้าภาพโดยแชมป์ บุนเดสลีกา ฤดูกาล 2007–08 บาเยิร์น มิวนิก. บาเยิร์น มิวนิกสามารถเอาชนะ แมนเชสเตอร์ยูไนเต็ดในรอบชิงชนะเลิศหลังจากการดวลลูกโทษตัดสินหลังจบเกมเวลาปกติเสมอกันแบบไม่มีประตู. โบคา จูเนียร์ส สามารถเอาชนะ มิลาน ในนัดชิงอันดับที่สาม.
แจ็ก หม่า
แจ็ก หม่า () หรือชื่อจริงว่า หม่า หยุน (; เกิด 10 กันยายน 1964) เป็นเจ้าสัวธุรกิจและผู้ใจบุญชาวจีน เขาเป็นผู้ก่อตั้งและประธานบริหารของกลุ่มอาลีบาบาซึ่งประสบความสำเร็จในธุรกิจอินเทอร์เน็ต เขาเป็นผู้ประกอบการจีนคนแรกที่ปรากฏบนหน้าปกของนิตยสารฟอร์บ ในเดือนมิถุนายน 2018 เขาเป็นบุคคลที่รวยที่สุดในประเทศจีน (ไม่รวมฮ่องกง) และเป็นบุคคลรวยที่สุดอันดับที่ 11 ของโลก โดยมีมูลค่าทรัพย์สินสุทธิประมาณ 50.3 พันล้านดอลลาร์ตาม Bloomberg Billionaires Index (ดัชนีมหาเศรษฐีบลูมเบิร์ก)
หม่าเกิดที่เมืองหางโจว ในมณฑลเจ้อเจียง เป็นหลานชายของนักธุรกิจเจ้าของที่ดินรายใหญ่ในหางโจว และเป็นลูกชายของศิลปินที่ทำการแสดงท้องถิ่นโบราณ หลังการถึงแก่อสัญกรรมของเหมา เจ๋อตุง ประเทศจีนได้เปิดประเทศ มีนักท่องเที่ยวโดยเฉพาะชาวตะวันตกหลั่งไหลมามากขึ้น โดยเฉพาะที่หางโจว ซึ่งเป็นเมืองที่สวยงาม มีทะเลสาบซีหูที่ขึ้นชื่ออยู่ ณ ที่นี่เองที่หม่าได้ฝึกฝนทักษะภาษาอังกฤษจนเชี่ยวชาญกว่าเพื่อนร่วมรุ่น เขาขี่จักรยานเป็นเวลา 45 นาทีทุกเช้าเพื่อไปยังโรงแรมที่อยู่ใกล้เคียงและพูดคุยกับชาวต่างชาติ โดยจะทำหน้าที่เป็นไกด์พาพวกเขาไปรอบเมืองให้ฟรีเพื่อที่จะฝึกฝนและพัฒนาทักษะภาษาอังกฤษของเขา ต่อมาในวัยหนุ่ม แม้ว่าเขาจะประสบความล้มเหลวในการสอบเข้าถึงสองครั้ง แต่แล้วเขาก็ได้เข้าศึกษาต่อที่สถาบันครูหางโจว และสำเร็จการศึกษาในปี ค.ศ. 1988 ด้วยวุฒิปริญญาตรีสาขาวิชาภาษาอังกฤษ หลังจากนั้น เขาก็กลายเป็นอาจารย์ผู้สอนในวิชาภาษาอังกฤษและการค้าระหว่างประเทศที่มหาวิทยาลัยหางโจวเตี้ยนจื่อ ในการเป็นอาจารย์นั้น หม่าได้ชื่อว่าเป็นอาจารย์ที่ไม่สอนตามตำราหรือระเบียบวิธีการสอนทั่วไป ไม่เคยแม้แต่จะเตรียมตัวการสอนด้วยซ้ำ เขามักใช้วิธีด้นสด แต่นั่นก็ทำให้เขากลายเป็นขวัญใจของเหล่านักศึกษาอย่างยิ่ง หม่าเป็นอาจารย์อยู่ 5 ปี จึงลาออก เนื่องจากเขาเห็นว่าสมควรได้เวลาที่ตนเองจะทำธุรกิจ
บรรษัทตลาดรองสินเชื่อที่อยู่อาศัย
บรรษัทตลาดรองสินเชื่อที่อยู่อาศัย () เป็นรัฐวิสาหกิจในสังกัดกระทรวงการคลัง ก่อตั้งขึ้นในปี พ.ศ. 2540 เพื่อพัฒนาตลาดรองสินเชื่อที่อยู่อาศัย โดยการนำหลักการแปลงสินทรัพย์เป็นหลักทรัพย์มาใช้เพื่อระดมทุนสำหรับการขยายสินเชื่อที่อยู่อาศัยให้เพียงพอและสม่ำเสมอ รวมทั้งช่วยแก้ปัญหาธุรกิจอสังหาริมทรัพย์ของประเทศ
บรรษัทตลาดรองสินเชื่อเพื่อที่อยู่อาศัย จัดตั้งขึ้นโดยพระราชกำหนดบรรษัทตลาดรองสินเชื่อเพื่อที่อยู่อาศัย พ.ศ. 2540 ด้วยทุนประเดิม 1,000 ล้านบาทจากกระทรวงการคลัง เพื่อเป็นการแก้ไขปัญหาธุรกิจอสังหาริมทรัพย์ของประเทศไทยที่กำลังซบเซาในขณะนั้น รัฐบาลพลเอกชวลิต ยงใจยุทธ จึงได้กำหนดมาตรการในการฟื้นฟูเศรษฐกิจของประเทศโดยรวม โดยการนำหลักการของการแปลงสินทรัพย์เป็นหลักทรัพย์มาใช้ เพื่อระดมทุนสำหรับขยายสินเชื่อที่อยู่อาศัยให้ได้มากเพียงพอและสม่ำเสมอ
บรรษัทตลาดรองสินเชื่อที่อยู่อาศัย ดำเนินกิจการธุรกรรมทางการเงิน 4 กิจกรรม คือ
บรรษัทตลาดรองสินเชื่อที่อยู่อาศัย มีสินทรัพย์รวมในปี พ.ศ. 2555 รวมทั้งสิ้น 5,405.8 ล้านบาท มีผลการดำเนินกิจการเป็นกำไรสุทธิ ในปี พ.ศ. 2555 จำนวน 9.9 ล้านบาท
เขตอภิมหานครโตเกียว
เขตอภิมหานครโตเกียว () หมายถึงพื้นที่ของโตเกียวและปริมณฑล ตั้งอยู่ในภาคคันโต ของประเทศญี่ปุ่น ซึ่งเป็นเขตมหานครที่ใหญ่ที่สุดในญี่ปุ่น ตามด้วย เขตมหานครเคฮันชิง
ตามประมาณการของสหประชาชาติในปี 2014 เขตอภิมหานครนี้มีประชากรกว่า 37,883,000 คน ทำให้พื้นที่แห่งนี้กลายเป็นและถือเป็นเขตปริมณฑลที่มีขนาดประชากรมากที่สุดของโลก ครอบคลุมพื้นที่มากกว่า 13,500 ตารางกิโลเมตร และมีความหนาแน่นประชากรอยู่ที่ 2,642 คน/ตารางกิโลเมตร มากกว่าความหนาแน่นประชากรของบังกลาเทศถึงเท่าตัว
เขตอภิมหานครโตเกียวยังเป็นเขตปริมณฑลที่มีขนาดเศรษฐกิจใหญ่ที่สุดของโลก ด้วยมูลค่าจีดีพี (ตัวเงิน) ในปี 2008 ราว 53 ล้านล้านบาท (165 ล้านล้านเยน) และจากการวิจัยที่ตีพิมพ์โดย "PricewaterhouseCoopers" เขตอภิมหานครโตเกียว มีจีดีพี (อำนาจซื้อ) 1.479 ล้านล้านเหรียญสหรัฐ ซึ่งทำให้เขตมหานครโตเกียวกลายเป็นเขตเมืองที่มีกำลังการบริโภคสูงสุดสุดในโลก
บรรษัทประกันสินเชื่ออุตสาหกรรมขนาดย่อม
บรรษัทประกันสินเชื่ออุตสาหกรรมขนาดย่อม ชื่อย่อ บสย. () เป็นรัฐวิสาหกิจในสังกัดกระทรวงการคลัง ก่อตั้งขึ้นในปี พ.ศ. 2534 เพื่อให้ธุรกิจขนาดย่อม (SMEs) ได้รับอนุมัติสินเชื่อจากสถาบันการเงิน ในวงเงินที่เพียงพอกับความต้องการ
บรรษัทประกันสินเชื่ออุตสาหกรรมขนาดย่อม จัดตั้งขึ้นตามพระราชบัญญัติบรรษัทประกันสินเชื่ออุตสาหกรรมขนาดย่อม พ.ศ. 2534 เมื่อวันที่ 30 ธันวาคม พ.ศ. 2534 เพื่อรับโอนกิจการและการดำเนินงานทั้งหมดของกองทุนประกันสินเชื่ออุตสาหกรรมขนาดย่อม มีทุนจดทะเบียนแรกเริ่มจำนวน 400 ล้านบาท ต่อมาเมื่อวันที่ 3 กรกฎาคม พ.ศ. 2543 กระทรวงการคลังได้ดำเนินการเพิ่มทุนอีกจำนวน 4,000 ล้านบาท
ต่อมาในช่วงปลายปี พ.ศ. 2548 ที่ประชุมใหญ่วิสามัญผู้ถือหุ้นได้มีมติพิเศษเพิ่มทุนอีกจำนวน 2,000 ล้านบาท โดยในปี พ.ศ. 2551 ได้เรียกให้ผู้ถือหุ้นที่แสดงความประสงค์ ซื้อหุ้นเพิ่มทุนดังกล่าวชำระเงินค่าหุ้นบางส่วน รวมแล้วเป็นทุนจดทะเบียนที่ชำระแล้ว จำนวน 6,702.47 ล้านบาท
สกุลกะหนานปลิง
สกุลกะหนานปลิง หรือ Pterospermum เป็นสกุลของพืชมีดอกในวงศ์ Sterculiaceae ซึ่งปัจจุบันรวมอยู่ในวงศ์ Malvaceae ในระบบ Angiosperm Phylogeny Group "Pterospermum" มาจากภาษากรีก 2 คำ "Pteron" และ "Sperma" หมายถึง "เมล็ดมีปีก"
มีสปีชีส์ที่เป็นที่ยอมรับ 10 สปีชีส์ในสกุลนี้
สกุลชิงชี่
สกุลชิงชี่ หรือCapparis เป็นสกุลของพืชมีดอกในวงศ์ Capparaceae ซึ่งรวมอยู่กับวงศ์ Brassicaceae ในระบบ APG II กระจายพันธุ์ในเขตร้อนและกึ่งเขตร้อน.
โรคชากาส
โรคชากาส หรือ อเมริกันทริพาโนโซมคือ เขตร้อน ซึ่งเป็น โรคที่เกิดจากปรสิต จาก สัตว์เซล์เดียว ซึ่งเป็นพาหะของเชื้อ"Trypanosoma cruzi" ส่วนมากเชื้อนี้จะถูกแพร่โดยแมลงที่ชื่อ มวลเพชรฆาต อาการของโรคจะเปลี่ยนแปลงไปตามระยะของการติดเชื้อ ส่วนใหญ่ในระยะเริ่มแรก มักจะไม่แสดงอาการหรือมีอาการเพียงเล็กน้อย ที่ได้แก่: มีไข้ ต่อมน้ำเหลืองบวม ปวดศีรษะ หรือการบวมในบริเวณที่ถูกกัด หลังจาก 8–12 สัปดาห์ ผู้ป่วยจะเข้าสู่ระยะเรื้อรังและในผู้ป่วย 60–70% จะไม่มีอาการอื่นใดอีก ส่วนผู้ป่วยอีก 30 ถึง 40% จะมีอาการอื่นๆ เป็นเวลา 10 ถึง 30 ปีหลังจากที่ได้รับเชื้อครั้งแรก อาการเหล่านี้ได้แก่ ห้องล่างของหัวใจ โต และประมาณ 20 ถึง 30% อาจนำไปสู่ ภาวะหัวใจวาย ในผู้ป่วยราว 10% อาจเกิดภาวะ หลอดอาหารขยายใหญ่ขึ้น หรือ ลำไส้ใหญ่ขยายใหญ่ขึ้น อีกด้วย
โดยทั่วไป "T. cruzi" แพร่สู่มนุษย์และสัตว์อื่นโดย สัตว์ดูดเลือด ที่ชื่อ "มวลเพชรฆาต" ซึ่งเป็นสัตว์ในตระกูลย่อยของ Triatominae แมลงเหล่านี้มักเป็นที่รู้จักในชื่อต่างๆ กันไปตามท้องถิ่น เช่น: "vinchuca" ในอาเจติน่า โบลิเวีย ชิลีและปารากวัย "barbeiro" ( barber) ในบราซิล "pito" ในโคลอมเบีย "chinche" ในอเมริกากลาง และ "chipo" ในเวเนซูเอล่า เชื้อโรคนี้อาจแพร่โดย การรับเลือด การปลูกถ่ายอวัยวะ การรับประทานอาหารที่มีปรสิตนี้ปนเปื้อนอยู่ และ จากมารดาสู่ทารกในครรภ์ การวินิจฉัยโรคระยะแรกเริ่มคือการตรวจหาตัวปรสิตในเลือดโดยใช้กล้องจุลทรรศน์ โรคระยะเรื้อรังมีการวินิจฉัยโดยการตรวจสอบ สารภูมิต้านทาน สำหรับ "T. cruzi" ในเลือด
โดยทั่วไปการป้องกันคือการกำจัดมวลเพชฌฆาตและหลีกเลี่ยงการถูกกัดโดยแมลงเหล่านี้ การป้องกันอื่นๆ ได้แก่การตรวจคัดกรองเลือดที่ใช้ในการถ่ายเลือด นับจนถึงปี 2556 ยังไม่มีการพัฒนาวัคซีนป้องกันโรคนี้ โรคระยะเริ่มแรกนั้นสามารถรักษาได้ด้วยยา benznidazole หรือ nifurtimox ผลการรักษาด้วยยาเหล่านี้มักเป็นการรักษาที่หายขาดเสมอหากได้รับยาในระยะแรกเริ่ม อย่างไรก็ตามประสิทธิภาพของยาจะยิ่งด้อยลงถ้าผู้ป่วยติดเชื้อโรคชากาสเป็นเวลานานยิ่งขึ้น การใช้ยาดังกล่าวในโรคระยะเรื้อรังอาจชะลอหรือป้องกันการเกิดอาการระยะสุดท้ายได้ ยา Benznidazole และ nifurtimox มีผลข้างเคียงชั่วคราวในผู้ใช้ประมาณ 40% ซึ่งได้แก่ ความผิดปกติของผิวหนัง ความเป็นพิษต่อสมอง และการระคายเคืองของระบบการย่อยอาหาร
มีการประมาณว่าคนที่เป็นโรคชากาสมีจำนวน 7 ถึง 8 ล้านคน ส่วนใหญ่อยู่ใน เม็กซิโก อเมริกากลาง และ อเมริกาใต้ โรคนี้เป็นสาเหตุของการเสียชีวิตประมาณ 12,500 รายต่อปี นับจนถึงปี 2549 ผู้ที่ป่วยเป็นโรคนี้ส่วนใหญ่เป็นคนยากจน และผู้ที่ป่วยเป็นโรคนี้ส่วนใหญ่มักไม่ทราบว่าตนติดเชื้อ การขยายเขตอยู่อาศัยของพลเมืองที่ครอบคลุมพื้นที่ขนาดใหญ่ได้ทำให้จำนวนพื้นที่ที่พบโรคชากาสเพิ่มมากขึ้นและพื้นที่ที่พบโรคนี้ยังรวมถึงประเทศในยุโรปหลายประเทศและสหรัฐอเมริกา อีกทั้งยังพบโรคนี้มากขึ้นในหลายปีจนถึงปี 2557 ในปี 2452 มีการแถลงถึงโรคนี้เป็นครั้งแรกโดย คาร์ลอส ชากาส ซึ่งเป็นที่มาของชื่อโรคนี้ โรคนี้ยังส่งผลกระทบต่อสัตว์อื่นๆ อีกกว่า 150 ชนิด
โรคพยาธิกีเนีย
โรคพยาธิกีเนีย () เป็นการติดเชื้อจาก พยาธิกีเนีย คนติดเชื้อโรคนี้เมื่อดื่มน้ำที่มี ตัวไรน้ำ ที่มี ตัวอ่อนของพยาธิกีเนีย เริ่มแรกจะไม่มีอาการ แต่เมื่อประมาณหนึ่งปีผ่านไป ผู้ที่ติดเชื้อจะเริ่มมีความรู้สึกปวดแสบปวดร้อนจากแผลผุพองเนื่องจากพยาธิตัวเมียมาปล่อยตัวอ่อนที่บริเวณผิวหนัง ซึ่งโดยมากมักพบที่ขา ไม่กี่สัปดาห์หลังจากนั้นพยาธิก็จะโผล่ออกมาจากผิวหนัง ในช่วงเวลานี้ การเดินหรือการทำงานจะทำได้ยากลำบากมาก แทบไม่เคยพบการเสียชีวิตที่มีโรคนี้เป็นสาเหตุ
มนุษย์เป็นสัตว์ชนิดเดียวเท่านั้นที่ทราบว่ามีการติดเชื้อพยาธิกีเนีย พยาธินี้กว้างประมาณหนึ่งหรือสองมิลลิเมตรและตัวเต็มวัยเพศเมียจะยาว 60 ถึง 100 เซนติเมตร(พยาธิตัวเมียจะสั้นกว่าตัวผู้มาก) ภายนอกร่างกายมนุษย์ ไข่พยาธิจะมีชีวิตอยู่ได้ไม่เกินสามสัปดาห์ ไข่พยาธิเหล่านี้จะต้องถูกกินโดยตัวไรน้ำก่อนช่วงเวลานี้ ตัวอ่อนของพยาธิที่อยู่ภายในตัวไรน้ำจะมีชีวิตอยู่ได้นานถึงสี่เดือน ด้วยเหตุนี้ โรคนี้จึงเกิดขึ้นกับผู้ที่อาศัยอยู่ในพื้นที่นั้นๆ ทุกๆ ปี โดยทั่วไปมักใช้อาการและอาการแสดงของโรคเป็นพื้นฐานในการวินิจฉัยโรค
การป้องกันคือการวินิจฉัยโรคตั้งแต่เนิ่นๆ และจากนั้นจึงป้องกันโดยอย่าให้ผู้ติดเชื้อแช่แผลในน้ำที่ใช้ดื่ม การป้องกันวิธีอื่นๆ ได้แก่: การจัดหาแหล่งน้ำสะอาดหรือการกรองน้ำถ้าน้ำนั้นไม่สะอาด การกรองน้ำด้วยผ้าก็มักเพียงพอแล้ว การแก้ไขน้ำดื่มที่ปนเปื้อนก็อาจจะทำได้โดยใส่สารเคมีที่ชื่อว่า เทเมฟอส เพื่อฆ่าตัวอ่อน โรคนี้ไม่มียารักษาหรือวัคซีนป้องกัน พยาธิอาจจะถูกกำจัดออกจากร่ายกายได้อย่างช้าๆ โดยการใช้ก้านไม้ม้วนตัวพยาธิแล้วค่อยๆ ดึงออกมา ซึ่งอาจใช้เวลาหลายสัปดาห์ แผลจะเกิดจากการที่พยาธิโผล่ตัวออกมาซึ่งอาจมีการติดเชื้อแบคทีเรีย ความเจ็บปวดอาจจะยังคงเกิดขึ้นต่อไปอีกเป็นเวลาหลายเดือนหลังจากที่พยาธิถูกกำจัดแล้ว
ในปี 2556 มีการรายงานเกี่ยวกับโรคนี้จำนวน 148 ราย ซึ่งลดลงจากจำนวน 3.5 ล้านรายในปี 2529 โรคนี้ยังคงมีอยู่เฉพาะใน 4 ประเทศของแอฟริกาจากจำนวน 20 ประเทศในระหว่างปี 2523-2533 ประเทศที่มีจำนวนการติดเชื้อสูงสุดคือ ซูดานใต้ มีแนวโน้มว่าพยาธิชนิดนี้อาจจะเป็น พยาธิก่อโรค ชนิดแรกที่จะถูกกำจัดให้หมดสิ้น พยาธิกีเนียเป็นพยาธิที่รู้จักกันมาตั้งแต่ยุคโบราณ มันถูกกล่าวถึงในประวัติทางการแพทย์ของอียิปต์ ปาปิรุสเอแบส เมื่อประมาณ 1550 ปี ก่อนคริสต์ศักราช ชื่อ dracunculiasis นี้ผันมาจาก ละติน ที่แปลว่า "ความเจ็บปวดจากมังกรตัวน้อย" ในขณะที่ชื่อ "พยาธิกีเนีย" เกิดขึ้นหลังจากที่ชาวยุโรปพบเห็นโรคที่ชายฝั่งของประเทศ กินี ของ แอฟริกาตะวันตก ในศตวรรษที่ 17 พยาธิที่เป็นสาเหตุของโรคในสัตว์อื่นๆ มีสายพันธ์ที่คล้ายคลึงกับพยาธิกีเนีย ซึ่งพยาธิเหล่านี้ไม่พบว่ามีการติดเชื้อในมนุษย์ โรคนี้ถูกจัดว่าเป็น โรคเขตร้อนที่ถูกละเลย
ไมเคิล ยอน
ไมเคิล ยอน (; เกิด 1964) เป็นนักเขียนชาวอเมริกันและช่างภาพ เขาทำงานอยู่ในกองกำลังพิเศษในช่วงต้นทศวรรษที่ 1980 และกลายเป็นนักเขียนในช่วงกลางทศวรรษที่ 1990 เขามุ่งเน้นไปที่การเขียนหลังจากที่ทหารบุกอิรัก ยอนเข้าร่วมหลายครั้งในการฝังตัวกับทหารอเมริกันและอังกฤษ โดยมีผลงานที่โดดเด่นที่สุดในอิรักกับกองพันที่ 1 กรมทหารราบที่ 24 กองพลทหารราบที่ 25 (1st Battalion, 24th Infantry Regiment) ในโมซุล ประเทศอิรัก ที่จบลงในเดือนกันยายนปี 2005
ยอนมักมีเรื่องระหองระแหงกับแกนนำทางการทหาร (ทหารที่มียศสูง) ของสหรัฐ โดยโต้เถียงกันในเรื่องรายงานของเขา แต่ครั้งหนึ่งยอนมีความสุขกับฉายา "ร็อคสตาร์" ที่เขาได้รับในหมู่ทหารของแต่ละบุคคลตามที่ไบรอันวิลเลียมส์เอ็นบีซี การรายงานของยอนได้รับการกล่าวถึงโดยหน่วยงานของสื่อกระแสหลักจำนวนมากและเขาได้รับรางวัลในปี 2005 2007 และรางวัล Weblog Award ในปี 2008 ในปีเดียวกันนิวยอร์กไทม์สรายงานว่าเขาได้ใช้เวลามากขึ้นกับการฝังตัวอยู่กับหน่วยรบกว่านักข่าวอื่นๆ ในอิรัก เขาเปลี่ยนโฟกัสของบล็อกของเขาออกจากอิรักไปยังอัฟกานิสถานในเดือนสิงหาคมปี 2008 โดยผลงานของเขาได้รับการสนับสนุนหลักจากการบริจาคจากผู้อ่าน
พระสุชาตพุทธเจ้า
หลังจากศาสนาของพระสุเมธพุทธเจ้า ล่วงไปแล้ว ในมัณฑกัป เดียวกัน พระพุทธเจ้าได้อุบัติขึ้นอีกพระองค์ทรงพระนามว่า พระสุชาตพุทธเจ้า
พระสุชาตพุทธเจ้า ประสูติเป็นสุชาตะราชกุมาร แห่งวงศ์กษัตริย์เมืองสุมงคล พระราชบิดาทรงพระนามว่าพระเจ้าอุคคตะ พระราชมารดาทรงพระนามว่า พระนางปภาวดี สุชาตะราชกุมารทรงเกษมสำราญ
ในปราสาท ๓ หลังได้ ๙,๐๐๐ ปี อันได้แก่ สิรี อุปสิรี และสิรินันทะ ทรงมีพระอัครมเหสีพระนามว่า พระนางสิรินันเทวี และทรงมีพระสนมนารีแวดล้อม ๒๓,๐๐๐ นาง วันหนึ่งพระสุชาตะราชกุมารทรงทอดพระเนตรเห็นเทวทูตทั้ง ๔ คือ คนแก่ คนเจ็บ คนตาย และสมณะ จึงทรงมีพระทัยน้อมไปทางบรรพชา เมื่อพระนางสิรินันทเทวีประสูติพระโอรสพระนามว่า อุปเสนกุมาร จึงทรงเสด็จออกบรรพชาโดยประทับม้าต้น นามว่า หังสวหัง มีผู้ออกบรรพชาตามพระองค์ ๑ โกฏิ พระสุชาตะราชกุมารทรงบำเพ็ญเพียรเป็นเวลา ๙ เดือน ทรงรับข้าวปายาสจากธิดาของสิรินันทนเศรษฐี แห่งสิรินันทนนคร และทรงรับหญ้าคา 
๘ กำจาก สุนันทอาชีวก ปูลาดใต้ต้นมหาเวฬุ (ต้นไผ่ใหญ่) เป็นโพธิบัลลังก์ และได้ตรัสรู้เป็นพระพุทธเจ้า พระสุชาตพุทธเจ้าทรงแสดงปฐมเทศนา แก่พระสุทัสสนกุมาร และเทวกุมารพร้อมทั้งบริวาร ณ 
สุมังคลราชอุทยาน กรุงสุมงคล
ธรรมาภิสมัยบังเกิดแก่สัตว์ ๘๐ โกฏิ
ธรรมาภิสมัยบังเกิดแก่สัตว์จำนวน ๓,๗๐๐,๐๐๐
ธรรมาภิสมัยบังเกิดแก่สัตว์จำนวน ๖,๐๐๐,๐๐๐ 
พระสุชาตพุทธเจ้ามีพระวรกายสูง ๕๐ ศอก มีพระรัศมีแผ่ไปไม่มีประมาณ เมื่อพระชนมายุได้ ๙๐,๐๐๐ ปี จึงปรินิพพาน
ครั้งนั้นพระโคตมสัมมามัมพุทธเจ้า ได้บังเกิดเป็นพระเจ้าจักรพรรดิ ได้ทรงทราบว่าพระพุทธเจ้าได้อุบัติในโลกแล้ว ก็ได้รับฟังพระธรรมคำสอนจากพระสุชาตพุทธเจ้า พระเจ้าจักรพรรดิเกิดความเลื่อมใส จึงได้ถวายทวีปทั้ง ๔ และรัตนะ ๗ ประการแก่คณะพระภิกษุอันมีพระพุทธเจ้าเป็นประทาน และได้บวชเป็นพระภิกษุในพุทธศาสนา ครั้งนั้น พระสุชาตสัมพุทธเจ้าทรงตรัสพุทธพยากรณ์ว่า
พระภิกษุจักรพรรดิได้ฟังดังนั้น จึงตั้งมั่นในความเพียร ศึกษาคำสั่งสอนของพระศาสดาจนสิ้นอายุขัย
ทิพยประกันภัย
ทิพยประกันภัย เป็นบริษัทประกันภัยและประกันชีวิตในประเทศไทย ก่อตั้งขึ้นเมื่อปี พ.ศ. 2494 โดยจอมพลสฤษดิ์ ธนะรัชต์ เคยมีสถานะเป็นรัฐวิสาหกิจ ในระหว่างปี พ.ศ. 2518 ถึงปี พ.ศ. 2537
ทิพยประกันภัย ก่อตั้งขึ้นเมื่อวันที่ 9 พฤศจิกายน พ.ศ. 2494 ภายใต้ชื่อ "บริษัท ประกันภัย เอเชียติ๊ก จำกัด" (ต่อมาเปลี่ยนชื่ออีกครั้งเป็น"รัชตประกันภัย" ในปี 2495) โดยจอมพลสฤษดิ์ ธนะรัชต์ ด้วยเงินลงทุนจำนวน 2,000,000 บาท มีวัตถุประสงค์เพื่อเป็นบริษัทประกันภัยแก่กิจการและสินทรัพย์ของบริษัทหลายแห่งที่จอมพลสฤษดิ์กำกับดูแลอยู่ในขณะนั้นต่อมาในปี พ.ศ. 2507 ได้มีการโอนหุ้นบางส่วนของจอมพลสฤษดิ์ กับส่วนของท่านผู้หญิงวิจิตรา ธนะรัชต์ ไปเป็นของกระทรวงการคลัง กระทั่งในปี พ.ศ. 2518 ได้มีการโอนหุ้นบางส่วนให้กระทรวงการคลัง รวมจำนวนทั้งสิ้นร้อละ 55.6 จึงส่งผลให้ทิพยประกันภัย มีสถานะเป็นรัฐวิสาหกิจในสังกัดกระทรวงการคลัง
ต่อมาในปี พ.ศ. 2537 คณะรัฐมนตรีได้มีมติให้แปรรูปบริษัทจากการเป็นรัฐวิสาหกิจมาเป็นบริษัทมหาชน เพื่อสนับสนุนนโยบายของรัฐบาลตามแผนพัฒนาเศรษฐกิจและสังคมแห่งชาติ ฉบับที่ 7 จากนั้นนับตั้งแต่วันที่ 18 ตุลาคม พ.ศ. 2538 จึงได้เปลี่ยนชื่อเป็น "บริษัทมหาชน" อย่างสมบูรณ์ โดยมีกระทรวงการคลัง ธนาคารกรุงไทย จำกัด (มหาชน) ธนาคารออมสิน และการปิโตรเลียมแห่งประเทศไทย เป็นผู้ถือหุ้นใหญ่
บริษัท ทิพยประกันภัย จำกัด (มหาชน) เริ่มซื้อขายหุ้นในตลาดหลักทรัพย์แห่งประเทศไทย เมื่อ 24 กรกฎาคม พ.ศ. 2539
หวัง ลั่วตัน
หวังลั่วตัน (; ชื่อภาษาอังกฤษ: May Wang) เป็นนักร้องและนักแสดงชาวจีน ที่กำลังโด่งดังจากเรื่อง เว่ยจื่อฝุ จอมนางบัลลังก์ฮั่น ทางช่อง PPTV เกิดเมื่อวันที่ 30 มกราคมพ.ศ. 2527 เธอจบการศึกษาจาก Beijing Film Academy เมื่อปี 2548
จิ่ง เถียน
จิ่ง เถียน (; ชื่อภาษาอังกฤษ: Jing Tian) นางเอกสาวชาวจีนจากเรื่อง วิ่งสู้ฟัด 2013 เกิดเมื่อวันที่ 21 กรกฎาคมพ.ศ. 2532 ที่ซีอาน ประเทศจีน จบการศึกษาจาก Beijing Dance Academy และ Beijing Film Academy
เมย์เดย์ (วงดนตรีไต้หวัน)
เมย์เดย์เป็นวงดนตรีไต้หวันแนว alternative rock เกิดจากการตั้งวงในช่วงยุค 90's ของสมาชิกทั้ง 5 คน ได้แก่ Ashin (ร้องนำ), Monster และ Stone (กีตาร์), Masa  (เบส) และ Guan You (กลอง)
เมย์เดย์ หรือ อู่เยว่เทียน (แปลว่าวันแรงงาน) วงร็อค อันดับหนึ่งขวัญใจวัยรุ่นไต้หวัน
ประกอบไปด้วยสมาชิก5คน คือ อาซิ่น ร้องนำ สรือโถว ไกว้โซว่ มือกีต้าร์ หม่าซา มือเบส และเยี่ยนหมิง มือกลอง
เส้นทางสายดนตรีของพวกเขาไม่สวยงามเหมือนกับที่ใครๆคิดกัน เมย์เดย์เริ่มต้นผลงานของเขาด้วยการออกอัลบั้มใต้ดินก่อน
ผลงานของพวกเขาเข้าตาค่ายเพลง จึงได้ออกอัลบั้มเต็มบนดินครังแรกในปี1999
เสน่ห์ของเมย์เดย์อยู่ที่ ดนตรีที่มีลักษณะโดดเด่นไม่เหมือนใคร มีสีสันหลากหลาย ใช้ซาวด์แปลกๆ ไม่จำกัดตัวเองอยู่ที่ความเป็นร็อคเท่านั้น
หลายๆเพลงเป็นบัลลาด หรือ ป๊อปที่สนุกสนาน ในส่วนของดนตรี พวกเขาทั้ง5จะช่วยกันทำเองทั้งหมด โดยมีหัวหอกใหญ่คือ สรือโถว และอาซิ่น
ในส่วนของเนื้อร้อง ขอบอกได้เลยว่า ต้องยกนิ้วให้อาซิ่น เนื้อเพลงทุกเพลงของเมย์เดย์ต่างกลั่นกรองออกมาจากสมองสุดอัจฉริยะของอาซิ่น
ด้วยความที่เป็นหนอนหนังสือในวัยเด็กของเขา ทำให้ภาษาที่ใช้ในบทเพลงดูสวยงาม อ่อนไหว
มุมมองของเพลงสะท้อนภาพชีวิตที่สับสนของวัยรุ่น การแสวงหาความหมายของช่วงชีวิต และความรัก
การเปรียบเปรย หรือการเล่นคำแนวกลอนกลบทนั้น กลับไม่ทำให้เนื้อหาดูเว่อร์กว่าความเป็นจริงเลย ทุกอย่างทั้งหมดทั้งสิ้น สะท้อนภาพสังคมที่แท้จริงได้เป็นอย่างดี
เรียกว่าเมย์เดย์ เป็น"ตัวแทน" ความรู้สึกของวัยรุ่นก็ย่อมได้ เขาพูดในสิ่งที่อยู่ในใจของวัยรุ่น ซึ่งบางทีวัยรุ่นเองก็กลั่นกรองออกมาไม่ได้
เมย์เดย์ อู่เยว่เทียน นับว่าเป็นวงดนตรีที่ถ่ายทอดภาษาที่ละเมียดละไมราวกับเพลงคลาสสิก ให้สอดคล้องกับจังหวะจริงใจ ตรงไปตรงมาอย่างดนตรีร็อคได้อย่างลงตัว
เมย์เดย์จัดเป็นวงดนตรีร็อคที่ยิ่งใหญ่ที่สุดในทศวรรษนี้ พวกเขารู้ใจวัยรุ่น รู้ว่าวัยรุ่นต้องการอะไรในชีวิต
เพลงช่วงแรกๆของพวกเขา (ในยุคที่เขายังเป็นวัยรุ่น) มักเกี่ยวกับคำถามในสังคม ความรู้สึกลังเล และไม่เข้าใจในสิ่งต่างๆ
แนวคิดพวกนี้สะท้อนออกมาในบทเพลงเช่น Feng Kuang Shi Jie (โลกบ้าๆ)/ Yong Bao (กอด)/ Ai Qing De Mo Yang (รูปร่างของความรัก)แต่ต่อมา ใช่ว่าจะมีแต่ซาวด์ดนตรีของพวกเขาที่พัฒนา ในส่วนของเนื้อร้องก็มีความเติบโต
เพลงในยุคหลังๆ เช่น Chao Ren (ซุเปอร์แมน)/ Wu Zhuang (อ้อมแขน)/Mi Lao Shu (มิกกี้เมาส์) จากเนื้อเพลงสังเกตได้ว่า 
แม้จะทำอะไรกับโลกวุ่นวายใบนี้ได้ไม่มากนัก แต่อย่างน้อย พวกเขาก็รับรู้ และตอบคำถามอันเป็นปรัชญาสังคมได้บ้างแล้ว 
สิ่งนี้แฟนเพลงรู้สึกได้ แม้ว่าตัวเมย์เดย์อาจจะไม่รู้ด้วยซ้ำ
เมย์เดย์ถือเป็นวงที่มีลักษณะโดดเด่นมาก เพราะเพลงทั้งหมด100% รังสรรค์ขึ้นจากพวกเขาเอง เราจึงมีโอกาสได้เห็นพวกเขาเติบโตไปพร้อมๆกันกับเรา
ไม่เหมือนกับวงดนตรีบางวง ที่มีต้นสังกัดแต่งเพลงให้ เราจะไม่มีการเห็นพัฒนาการเช่นนี้เลย นอกจากนี้เมย์เดย์ ยังเป็นเจ้าพ่อวงการโฆษณาด้วย 
สินค้าต่างๆ ไม่ว่าจะเป็น BENQ , Family Mart , 7-eleven , Le Power ฯลฯ ต่างเรียกใช้บริการของพวกเค้า
เพราะความที่พวกเขาแตกต่าง เป็นวงร็อคที่มีชีวิตชีวา น่ารัก สนุกสนาน อารมณ์ดี อย่างนี้แหละ ถึงได้ครองใจแฟนๆมาได้ถึงบัดนี้ 
บ่อยครั้งที่เราจะเห็นเมย์เดย์แต่งหล่อเนี้ยบ ในโฆษณาหรือMV ต่างๆ ก็ดูน่ารัก และไม่ขัดตา ลบภาพศิลปินร็อคว่าต้องเซอร์ตลอดเวลาไปได้เลย 
นี่แหละคือวงร็อคที่มีความเป็นตัวของตัวเอง และเข้าถึงวัยรุ่นได้มากที่สุดในไต้หวัน
ป่านศรนารายณ์
ป่านศรนารายณ์ (; ) เป็นพืชในสกุลอะกาเว ("Agave") มีถิ่นกำเนิดในแถบอเมริกากลาง เป็นไม้พุ่มอายุหลายปี ลำเดี่ยวสั้น ใบเป็นรูปขอบขนานหรือรูปแถบ อวบน้ำ เป็นกระจุกที่โคนต้น ช่อดอกออกที่ปลายยอดแบบช่อแยกแขนง ก้านช่อดอกยาว 4-6 เมตร เส้นผ่าศูนย์กลาง 15-20 ซม. กลีบรวม เป็นหลอดสั้น เกสรเพศผู้ 6 อัน รังไข่อยู่ใต้วงกลีบ กลีบดอกมีสีเขียวอ่อน อับเรณูเรียวมีสีเหลือง ออกผลครั้งเดียว
ป่านศรนารายณ์นิยมปลูกเป็นไม้ประดับ เส้นใบจากใบใช้ทำเป็นของใช้ได้ ในต่างประเทศใช้น้ำหวานจากแกนต้นหมักเป็นเครื่องดื่มแอลกอฮอล์
ระบบสื่อสารและรายงานสภาวะอากาศยาน
ในการเดินอากาศ ACARS (เอคาร์) หรือ ระบบสื่อสารและรายงานสภาวะอากาศยาน () เป็นระบบเชื่อมต่อข้อมูลดิจิทัลเพื่อส่งผ่านข้อความสั้นๆระหว่างอากาศยานกับสถานีภาคพื้นดิน ผ่านทางวิทยุการบินหรือดาวเทียม โดยโพรโทคอลถูกออกแบบและพัฒนาขึ้นโดยบริษัท ARINC ของสหรัฐในปี ค.ศ. 1978 เริ่มแรกใช้รูปแบบเดียวกับรหัสโทรเลข
การส่งข้อความผ่าน ACARS อาจจำแนกได้ออกเป็นสามประเภทหลักคือ:
ท่าอากาศยานนานาชาติเบนกูเรียน
ท่าอากาศยานนานาชาติเบนกูเรียน (ฮิบรู: נְמַל הַתְּעוּפָה בֵּן גּוּרְיוֹן; ) คือท่าอากาศยานนานาชาติหลักของประเทศอิสราเอล ตั้งชื่อตามนายกรัฐมนตรีคนแรกของประเทศ เดวิด เบนกูเรียน เป็นศูนย์กลางของสายการบินแอลอัล, อิสแรร์ และอาร์เกียอิสราเอล โดยมีตัวเลขประมาณการผู้โดยสารในปี พ.ศ. 2557 จำนวน 15 ล้านคน
ท่าอากาศยานเบนกูเรียนตั้งอยู่ในเขตชานเมืองห่างจากใจกลางเมืองเทลอาวีฟ และบริหารงานโดยสำนักงานท่าอากาศยานอิสราเอล ซึ่งเป็นรัฐวิสาหกิจที่บริหารจัดการท่าอากาศยานของรัฐและควบคุมการผ่านแดนในอิสราเอล
ท่าอากาศยานเบนกูเรียนถูกจัดว่าเป็นหนึ่งในห้าท่ากาศยานที่ดีที่สุดของตะวันออกกลางจากทัศนคติของผู้โดยสารที่มาใช้บริการและระดับความปลอดภัยของท่าอากาศยาน ซึ่งภายในสนามบินมีทั้งเจ้าหน้าที่ตำรวจ เจ้าหน้าที่กองกำลังป้องกันตนเอง และเจ้าหน้าที่ตำรวจตรวจคนเข้าเมือง คอยตรวจตราทั้งในและนอกเครื่องแบบ เพื่อรักษาระดับความปลอดภัยและเฝ้าระวังภัยคุกคามที่อาจเกิดขึ้น ทั้งนี้ท่าอากาศยานเคยตกเป็นเป้าหมายของการก่อการร้ายหลายครั้ง แต่ไม่มีครั้งใดที่สามารถจี้เครื่องบินและเดินทางหลบหนีออกไปได้สำเร็จ
อะซาดีบาสเกตบอลฮอลล์
อะซาดีบาสเกตบอลฮอลล์ () เป็นสนามกีฬาในร่มที่ตั้งอยู่ในกรุงเตหะราน, ประเทศอิหร่าน เป็นส่วนหนึ่งของ "ไฟฟ์ฮอลล์คอมเพล็กซ์" ภายในอะซาดีสปอร์ตคอมเพล็กซ์ มีความจุของสนาม 3,000 คน
พระปิยทัสสีพุทธเจ้า
หลังจากศาสนาของพระสุชาตพุทธเจ้าได้อันตรธานไปแล้ว ได้เกิดเป็นสุญญกัปถึง ๑,๘๐๐ กัป จึงเกิดกับใหม่เรียกว่า วรกัป ซึ่งเป็นกัปที่มีพระพุทธเจ้ามาตรัสรู้ ๓ พระองค์ พระองค์แรกคือ
พระปิยทัสสีพุทธเจ้า
พระปิยทัสสีพุทธเจ้า ประสูติเป็นพระปิยทัสสีราชกุมาร ในราชวงศ์กษัตริย์แห่งนครสุธัญญวดี พระราชบิดาทรงพระนามว่า พระเจ้าสุทัตตะ พระราชมารดาทรงพระนามว่า พระนางจันทาเทวี
พระปิยทัสสีราชกุมาร ทรงพระเกษมสำราญอยู่ในปราสาท ๓ หลัง คือ สุนิมมละ วิมละ และคิริพรหา มีพระอัครมเหสีทรงพระนามว่า พระนางวิมลามหาเทวี และทรงมีนางสนมนารีแวดล้อม ๓๓,๐๐๐ นาง
วันหนึ่งทรงเห็นเทวทูตทั้ง ๔ คือ คนแก่ คนเจ็บ คนตาย และสมณะ จึงทรงมีพระหทัยน้อมไปทางบรรพชา
เมื่อพระนางวิมลามหาเทวีทรงประสูติพระโอรส พระนามว่า กัญจนเวฬะ พระปิยทัสสีราชกุมารจึงทรงเสด็จออกบรรพชาด้วยราชรถเทียมม้า มีผู้ออกบรรพชาตาม ๑ โกฏิ
พระปิยทัสสีราชกุมารทรงบำเพ็ญเพียรอยู่ ณ หมู่บ้านวรุณพราหมณ์ เป็นเวลา ๖ เดือน จนถึงวันเพ็ญเดือนวิสาขะ จีงได้รับการถวายข้าวมธุปายาสจาก ธิดาของวสภพราหมณ์ แห่งหมู่บ้านบ้านวรุณพราหมณ์
และรับหญ้าคา ๘ กำ ที่สุชาตะอาชีวกถวาย ทรงปูลาดได้กว้าง ๕๓ ศอก ใต้ต้นกกุธะ(ต้นกุ่ม)เป็นโพธิบัลลังก์ และได้ตรัสรู้เป็นพระพุทธเจ้าในคืนนั้น
พระปิยทัสสีพุทธเจ้าทรงแสดงปฐมเทศนาแก่ภิกษุ ๑ โกฏิ ทำให้พระภิกษุเหล่านั้นบรรลุธรรม
ธรรมาภิสมัยบังเกิดแก่พระภิกษุ ๑ โกฏิ และสัตว์ ๑๐๐,๐๐๐ โกฏิ
ธรรมาภิสมัยบังเกิดแก่สัตว์ ๙๐,๐๐๐ โกฏิ
ธรรมาภิสมัยบังเกิดแก่สัตว์ ๘๐,๐๐๐ โกฏิ
พระพุทธเจ้าปิยทัสสี มีพระวรกายสูง ๘๐ ศอก พระรัศมีแผ่ไปหมื่นโลกธาตุไม่มีประมาณ เมื่อพระชนมายุได้ ๑๐๐,๐๐๐ ปี จึงเสด็จปรินิพพาน ณ ณ อัสสัตถาราม พระสถูปของพระองค์สูง ๓ โยชน์ ประดิษฐาน ณ อัสสัตถาราม
ในสมัยพุทธกาลของพระปิยทัสสีพุทธเจ้า พระโพธิสัตว์โคตมได้บังเกิดเป็นมาณพพราหมณ์ ชื่อว่ากัสสปะ ผู้คงแก่เรียนและจบไตรเภท ได้ฟังธรรมจากพระปิยทัสสีพุทธเจ้าและเกิดความเลื่อมใสในพระธรรมนั้น จึงได้สละทรัพย์ของตนสร้างวัดสังฆารามด้วยทรัพย์ ๑๐๐,๐๐๐ โกฏิ และรักษาศีล ๕ เป็นวัตรเพื่อถวายเป็นพุทธบูชา พระปิยทัสสีพุทธเจ้าจึงทรงมีพุทธพยากรณ์ถึงกัสสปมาณพว่า
"ล่วงไป ๑,๘๐๐ กัปนับแต่กัปนี้ มาณพผู้นี้จักเป็นพระพุทธเจ้าในโลก พระนามว่าโคตมะ "
กัสสปมาณพได้ฟังดังนั้น ก็เกิดความปีติยินดี ตั้งใจประกอบบารมีทั้ง ๑๐ ให้มากยิ่งขึ้น
เดอะวอยซ์ไทยแลนด์ ซีซั่นที่ 4
เดอะวอยซ์ไทยแลนด์ ซีซั่นที่ 4 เป็นรายการเรียลลิตี้โชว์ประกวดร้องเพลงโดยทรู มิวสิก ผลิตรายการโดยบริษัท ใจอั้น ที่ซื้อลิขสิทธิ์รูปแบบรายการมาจากบริษัท ทาลพา ของเนเธอร์แลนด์ เจ้าของรายการเดอะวอยซ์ (The Voice) และเดอะวอยซ์ออฟฮอลแลนด์ (The Voice of Holland) โดยใช้โค้ชร้องเพลงและผู้คัดเลือกผู้เข้าประกวด 4 คน คือ เจนนิเฟอร์ คิ้ม สหรัถ สังคปรีชา โจอี้ บอย สิงโต นำโชค โดยรูปแบบของเวทีในทุกๆ รอบในฤดูกาลนี้ใช้แม่แบบจาก The Voice สหรัฐอเมริกา ฤดูกาลที่ 7
วันและเวลาสมัครเข้าร่วมการแข่งขันรายการ The Voice Thailand Season 4
สำหรับฤดูกาลที่ 4 เปิดรับสมัครตามภาคต่างๆ ของประเทศไทยและมีผู้สมัครเข้ามาคัดเลือกกันกว่า 10,000 คนโดยทืมงานทำการคัดเลือกก่อนที่จะถึงการ Blind Audition ซึ่งทีมงานทำการคัดเลือกคล้ายๆ กับการ Blind Audition เช่นกันและได้คัดเหลือแค่ 100 กว่าคนจากกว่า 10,000 คนเข้าสู่รอบ Blind Audition โดยในรอบ Blind Audition ได้กำหนดไว้ให้โค้ชแต่ละทีมเลือกทีมละ 12 คน และมีกฏ Steal ซึ่งโค้ชแต่ละคนจะมีสิทธิ Steal ได้ ทีมละ 2 คน
โค้ชในซีซั่นนี้ประกอบไปด้วยโค้ชที่มากจากซีซั่นก่อน 3 คน ได้แก่ โค้ชสหรัถ สังคปรีชา หรือ ก้อง, โค้ชเจนนิเฟอร์ คิ้ม และ โค้ชโจอี้ บอย และมีการเปิดตัวโค้ชคนใหม่คือ โค้ชสิงโต นำโชคสัปดาห์ที่ 1 ออกอากาศเมื่อวันที่ 6 กันยายน พ.ศ. 2558
โชว์โค้ช - ต้องดีกว่าเก่า (ตั้ม สมประสงค์)
สัปดาห์ที่ 2 ออกอากาศเมื่อวันที่ 13 กันยายน พ.ศ. 2558
สัปดาห์ที่ 3 ออกอากาศเมื่อวันที่ 20 กันยายน พ.ศ. 2558
สัปดาห์ที่ 4 ออกอากาศเมื่อวันที่ 27 กันยายน พ.ศ. 2558
สัปดาห์ที่ 5 ออกอากาศเมื่อวันที่ 4 ตุลาคม พ.ศ. 2558
สัปดาห์ที่ 6 ออกอากาศเมื่อวันที่ 11 ตุลาคม พ.ศ. 2558
รอบ Battle Rounds ออกอากาศเมื่อวันที่ 18, 25 ตุลาคม 1, 8 พฤศจิกายน พ.ศ. 2558 โดยซีซั่นนี้ยังคงมีการ Steal เข้ามาเช่นเคย โค้ชแต่ละคนจะสามารถ Steal ลูกทีมที่แพ้ของทีมอื่นได้คนละ 2 ครั้ง ในกรณีที่มีโค้ชมากกว่า 1 คนต้องการ Steal ศิลปินสามารถเลือกได้ว่าต้องการอยู่กับโค้ชคนไหน การที่ Steal ลูกทีมอื่นนั้นได้ 2 คนนั้นแต่การกด Steal สามารถกดได้ไม่จำกัด ทั้งนี้จะไม่ถูกอธิบายหรือนำมาออกอากาศแต่อย่างใดเพื่อให้ได้ลูกทีมสุดท้ายหลังจบรอบ Battle แล้วเพียงทีมละ 8 คนเท่านั้น
ในรอบนี้โค้ชสามารถเลือกผู้ช่วยได้ แต่ผู้ช่วยโค้ชจะไม่ได้ชมการ Battle ร่วมกับโค้ชเช่นเดียวกับซีซั่นที่ผ่านมา โดยผู้ช่วยโค้ช มีดังนี้
สำหรับรอบ Knockout นั้นจะทำการจับ 4 คนทั้งหมดทีมละ 2 กลุ่มบนเวทีเดียวกันโดยร้องคนละเพลงกันแล้วตัดเชือกคัดออกกันทันที ต่างจาก Battle ที่จะสลับกันร้องในเพลงเดียวกัน อีกทั้งผู้เข้าแข่งขันจะต้องเป็นคนเลือกเพลงเอง ออกแบบการร้องเองทุกอย่าง โค้ชจะทำการชี้แนะให้เท่านั้น ซึ่งก็ต่างจากรอบ Battle ที่โค้ชจะเลือกเพลงและออกแบบการร้องให้ ซึ่งมีลักษณะเหมือนกับซีซั่นที่ 3
กำหนดการออกอากาศเมื่อวันที่ 29 พฤศจิกายน พ.ศ. 2558 ในรอบ Live Playoff ทั้งหมดนี้โค้ชได้มีการให้คะแนนที่ 50% สำหรับสมาชิก 4 คนในทีม ซึ่งคิดรวมกับผลโหวตอีก 50%
กำหนดการออกอากาศเมื่อวันที่ 6 ธันวาคม พ.ศ. 2558 ในรอบ Live Playoff ทั้งหมดนี้โค้ชได้มีการให้คะแนนที่ 50% สำหรับสมาชิก 4 คนในทีม ซึ่งคิดรวมกับผลโหวตอีก 50%
ออกอากาศวันที่ 13 ธันวาคม พ.ศ. 2558 ในรอบ Final สุดท้ายนี้จะใช้ผลโหวต 100% โดยมีข้อกำหนดว่า 1 หมายเลขได้ 1 โหวตและ 1 ผู้เข้าแข่งขันเท่านั้น
การเดินอากาศ
การเดินอากาศ หรือ การบิน () หมายถึงลักษณะหรือศิลปะของการบิน ไมได้หมายถึงเฉพาะเครื่องบินที่บินได้เท่านั้น แต่เริ่มตั้งแต่การออกแบบ, พัฒนา, ผลิต, ดำเนินงานและใช้งานอากาศยาน คำว่า "Aviation" ในภาษาอังกฤษนั้น เป็นคำที่เขียนโดยอดีตทหารเรือชาวฝรั่งเศส "กาบริแอล ลา ลันเดอล์" ในปี 1873 ซึ่งเขารวมเอาคำว่า "avier" (บิน) เข้ากับคำละติน "avis" (นก) ตามด้วยรูปนาม "-ation"
การบินพลเรือน หมายถึงการเดินอากาศทุกประเภทและทุกเที่ยวบินนอกเหนือการใช้งานทางทหาร
ในอุตสาหกรรมการบินพลเรือน มีผู้ผลิตอากาศยานอยู่ 5 บริษัทหลักด้วยกัน คือ:
หมากเหลือง
หมากเหลือง (; ) เป็นปาล์มประดับที่มีถิ่นกำเนิดในมาดากัสการ์ เป็นปาล์มแตกกอ สูงได้ถึง 8 เมตร ลำต้นมีเส้นผ่านศูนย์กลาง 4-8 เซนติเมตร ลำต้นและคอใบมีสีเหลืองส้มจนถึงเขียว ใบรูปขนนก ทางใบยาว 2 เมตร ช่อดอกแยกเพศอยู่ร่วมต้น ออกใต้คอ แผ่กระจาย ยาว 50-70 เซนติเมตร ผลรูปรี ขนาด 1.5 เซนติเมตร เมื่อสุกสีเหลืองส้ม ขยายพันธุ์ด้วยการเพาะเมล็ดหรือแยกหน่อ
ฟุตบอลชิงแชมป์สโมสรโลก 2015
ฟุตบอลชิงแชมป์สโมสรโลก 2015 หรือ ฟีฟ่าคลับเวิลด์คัพ 2015 โดยเป็นการจัดการแข่งขัน ฟีฟ่าคลับเวิลด์คัพ ครั้งที่ 12 ของ ฟุตบอลชิงแชมป์สโมสรโลก, เป็นการแข่งขันสโมสรฟุตบอลระดับนานาชาติรับรองโดย ฟีฟ่า ระหว่างสโมสรที่เป็นแชมป์จากแต่ละหกทวีป, เช่นเดียวกับแชมป์ลีกแห่งชาติที่มจากประเทศเจ้าภาพ. ทัวร์นาเมนต์จะเป็นเจ้าภาพโดย ญี่ปุ่น ระหว่างวันที่ 10–20 ธันวาคม ค.ศ. 2015.
เมื่อวันที่ 22 พฤษภาคม ค.ศ. 2015, สนามกีฬานะกะอิ ในเมือง โอะซะกะ และ อินเตอร์เนชั่นแนล สเตเดี้ยม โยะโกะฮะมะ ในเมือง โยะโกะฮะมะ ได้รับการเสนอชื่อให้เป็นสองสนามที่จะนำมาใช้ในการแข่งขัน.
เวลาทั้งหมดเป็นเวลาท้องถิ่น, JST ().
การจับสลากมีขึ้นเมื่อวันที่ 23 กันยายน ค.ศ. 2015, 14:00 CEST (), ที่สำนักงานใหญ่ของฟีฟ่า ใน ซูริค, สวิตเซอร์แลนด์, เพื่อกำหนดตำแหน่งในสายการแข่งขันสำหรับสามทีมที่ผ่านเข้าสู่รอบก่อนรองชนะเลิศ.
ดาเรียน ลิส
ดาเรียน ลิส การ์ซิอา () เป็นนางงามเชื้อสายปวยร์โตรีโก-คิวบา เธอเป็นผู้ชนะการประกวดเวที มิสแกรนด์อินเตอร์เนชันแนล 2014 ในวันที่ 7 ตุลาคม พ.ศ. 2557 ณ อินดอร์ สเตเดียม หัวหมาก กรุงเทพมหานคร ประเทศไทย
ดาเรียน ลิส การ์ซิอา เกิดในซานฮวนที่ปวยร์โตรีโก
รางวัลพิเศษ : ชุดประจำชาติยอดเยี่ยม
รองอันดับ 1 : มิสสหรัฐอเมริกาอินเตอร์เนชันแนล 2009
รองอันดับ 1 : มิสเอิร์ธสหรัฐอเมริกา 2014
ได้รับการแต่งตั้งให้ดำรงตำแหน่ง
ชนะเลิศ : มิสแกรนด์อินเตอร์เนชันแนล 2014
บัณจงศักดิ์ วงศ์รัตนวรรณ
นายบัณจงศักดิ์ วงศ์รัตนวรรณ อดีตหัวหน้าพรรคเพื่อไทยคนแรก ดำรงตำแหน่งในระหว่างปี พ.ศ. 2550 ถึง พ.ศ. 2551
บัณจงศักดิ์ วงศ์รัตนวรรณ เกิดเมื่อวันที่ 15 กุมภาพันธ์ พ.ศ. 2506 เป็นบุตรของนายสุรัตน์ กับนางศรีวรรณ วงศ์รัตนวรรณ สำเร็จการศึกษาระดับปริญญาตรี นิติศาสตรบัณฑิต สาขากฎหมาย จากจุฬาลงกรณ์มหาวิทยาลัย เมื่อ พ.ศ. 2527
บัณจงศักดิ์ วงศ์รัตนวรรณ ได้ก่อตั้งพรรคเพื่อไทย เมื่อวันที่ 20 กันยายน พ.ศ. 2550 และได้ดำรงตำแหน่งหัวหน้าพรรคคนแรก โดยมีโอฬาร กิจเลิศไพโรจน์เป็นเลขาธิการพรรคคนแรก ก่อนที่จะพ้นจากตำแหน่งเมื่อ 20 กันยายน พ.ศ. 2551
สุเทพ เทพรักษ์
พลอากาศเอก สุเทพ เทพรักษ์ เป็นอดีตรัฐมนตรีช่วยว่าการกระทรวงคมนาคม ในรัฐบาลนายอานันท์ ปันยารชุน เป็นอดีตจเรทหารทั่วไป และอดีตรองผู้บัญชาการทหารอากาศ
พลอากาศเอก สุเทพ เทพรักษ์ เกิดเมื่อวันที่ 12 เมษายน พ.ศ. 2478 จบการศึกษาวิทยาศาสตรบัณฑิต จากโรงเรียนนายเรืออากาศ เคยรับราชการเป็นทหารประจำกองทัพอากาศไทย เคยดำรงตำแหน่งคือ รองผู้บัญชาการทหารอากาศ และเป็นจเรทหารทั่วไป ในปี พ.ศ. 2536
ต่อมาในการก่อการรัฐประหารในประเทศไทย พ.ศ. 2534 โดยคณะรักษาความสงบเรียบร้อยแห่งชาติ (รสช.) พล.อ.อ.สุเทพ ได้รับการแต่งตั้งเป็นคณะกรรมการนโยบายแห่งชาติ และได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนายอานันท์ ปันยารชุน และในปี พ.ศ. 2535 ได้รับแต่งตั้งเป็นสมาชิกวุฒิสภา
สุระเชษฐ์ ศรีพรหม
สุระเชษฐ์ ศรีพรหม เป็นศิลปินคนแรกของค่าย การ์เด้น มิวสิค ในเครือ อาร์เอส
เอกเกิดเมื่อวันที่ 15 กรกฎาคม พ.ศ. 2521 จบการศึกษาระดับปริญญาตรีจากมหาวิทยาลัยราชภัฏสวนสุนันทา เข้าสู่วงการบันเทิงในปี พ.ศ. 2548 กับค่าย CD Records มีผลงานอัลบั้มชุดแรกคืออัลบั้ม "ภาษาที่สอง" ออกจำหน่ายเมื่อ 28 พฤษภาคม พ.ศ. 2548 แต่ไม่ประสบความสำเร็จเท่าที่ควร เอกจึงหายไป 8 ปี
หลังจากหายไปนานถึง 8 ปี เอกก็หวนกลับมาจับไมโครโฟนร้องเพลงอีกครั้ง คราวนี้เอกได้ย้ายไปอยู่ที่ค่ายใหม่ การ์เด้น มิวสิค ในสังกัดใหม่ คือ บริษัท อาร์เอส จำกัด (มหาชน) โดยเป็นศิลปินคนแรกของค่ายอีกด้วย พร้อมกับออกอัลบั้มชุดที่ 2 ตามมา ชื่ออัลบั้ม "เพลงที่รัก" ออกจำหน่ายเมื่อ 29 สิงหาคม พ.ศ. 2556 มีเพลงดังคือ ที่รัก (เธอ)
พิศิษฐ์ ศาลิคุปต์
พลอากาศเอก พิศิษฐ์ ศาลิคุปต เป็นอดีตรัฐมนตรีช่วยว่าการกระทรวงกลาโหม ในรัฐบาลนายอานันท์ ปันยารชุน และเป็นอดีตเสนาธิการทหาร
พลอากาศเอก พิศิษฐ์ ศาลิคุปต์ จบการศึกษาวิทยาศาสตรบัณฑิต จากโรงเรียนนายเรือ เคยรับราชการเป็นทหารประจำกองทัพอากาศไทย เคยดำรงตำแหน่งคือ เสนาธิการทหาร
ต่อมาในการก่อการรัฐประหารในประเทศไทย พ.ศ. 2534 โดยคณะรักษาความสงบเรียบร้อยแห่งชาติ (รสช.) พล.อ.อ.พิศิษฐ์ ได้รับการแต่งตั้งเป็นคณะกรรมการนโยบายแห่งชาติ และได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลนายอานันท์ ปันยารชุน และในปี พ.ศ. 2535 ได้รับแต่งตั้งเป็นสมาชิกวุฒิสภา
ผู้จัดจำหน่ายวิดีโอเกม
ผู้จัดจำหน่ายวิดีโอเกม () คือ บริษัทที่สร้างวีดิโอเกมที่พัฒนาเองหรือพัฒนาโดย ผู้พัฒนาวิดีโอเกม เทียบได้กับ ผู้ผลิตหนังสือ หรือ ผู้ผลิตดีวีดีหนัง ผู้ผลิตวีดิโอเกมนั้นรับผิดชอบ อุตสาหกรรมการผลิต และ การตลาด ของสินค้า รวมไปถึง การวิจัยการตลาด และ การโฆษณา
อุตสาหกรรมการผลิต
อุตสาหกรรมการผลิต () คือ การผลิตสินค้า เพื่อการใช้หรือขายโดยมี เครื่องจักร อุปกรณ์ การดำเนินการทางเคมีและชีวะ และ คนงาน เป็นส่วนร่วมในการผลิต อุตสาหกรรมการผลิต สามารถหมายถึง การประกอบกิจกรรมของมนุษย์ ตั้งแต่ หัตถกรรม ไปจนถึง เทคโนโลยีขั้นสูง โดยปกติจะใช้กับการผลิตแบบอุตสาหกรรม ซึ่ง วัตถุดิบ นั้นถูกเปลี่ยนไปเป็น ผลิตภัณฑ์ ในระดับอุตสาหกรรม โดยผลิตภัณฑ์เหล่านั้น อาจจะถูกใช้สำหรับการผลิตของสิ่งของอย่างอื่นที่มีความซับซ้อนมากกว่า เช่น อากาศยาน ของใช้ในครัวเรือน รถยนต์ หรือ ขายให้กับ ผู้ขายส่ง ผู้ที่จะขายให้กับ ผู้ค้าปลีก ซึ่งจะขายต่อให้กับผู้ใช้ หรือ ผู้บริโภค
พระอัตถทัสสีพุทธเจ้า
เมื่อศาสนาของพระปิยทัสสีพุทธเจ้าได้อันตรธานไปแล้ว ในวรกัปเดียวกันนั้น พระพุทธเจ้าพระองค์ที ๒ ได้อุบัติขึ้น ทรงพระนามว่าพระอัตถทัสสีทัสสีพุทธเจ้า
พระอัตถทัสสีพุทธเจ้า ทรงประสูติในราชตระกูลกษัตริย์นครโสภณะ พระราชบิดาทรงพระนามว่า พระเจ้าสาคระ พระราชมารดาทรงพระะนามว่า พระนางสุทัสสนาราชเทวี
ในวันที่กุมารประสูติ เกิดเหตุการณ์อัศจรรย์ทั่วพระนครโสภณะ เมื่อชาวเมืองต่างค้นขุมทรัพย์ใหญ่ที่บรรพบุรุษในตระกูลของตนฝังไว้แต่นานมา จึงมีการขนานนามแก่พระกุมารว่า พระอัตถทัสสีกุมาร
พระอัตถทัสสีกุมาร ทรงเจริญวัยและทรงพระเกษมสำราญอยู่ในปราสาท ๓ หลัง คือ อมรคิรี สุรคิรีและคิริวาหนะ ทรงมีพระนางวิสาขาเทวี เป็นพระอัครมเหสี และทรงมีนางสนมนารีแวดล้อม ๓๓,๐๐๐ นาง
ทรงครองฆราวาสวิสัยได้ ๑๐,๐๐๐ ปี
วันหนึ่ง พระอัตถทัสสีกุมาร ทรงทอดพระเนตรเทวทูตทั้ง ๔ คือ คนแก่ คนเจ็บ คนตาย และสมณะตามลำดับ พระองค์ทรงมีพระหทัยน้อมไปทางบรรพชา
เมื่อพระนางวิสาขาเทวี ทรงประสูติพระโอรส พระนามว่า เสลกุมาร จึงได้เสด็จออกบรรพชา ด้วยม้าทรงประทับต้น ชื่อ สุทัสสนอัศวราช มีมนุษย์ออกบรรพชาตามเสด็จ ๙ โกฏิ
พระอัตถทัสสีกุมาร ทรงบำเพ็ญทุกรกริยาอยู่ ๘ เดือน ในวันวิสาขบูรณมี ได้รับข้าวปายาสพร้อมถาดทองคำจาก นางนาคราชชื่อ สุจินธรา และได้รับหญ้าคา ๘ กำที่ มหารุจินาคราชถวาย ทรงปูลาดใต้
โพธิพฤกษ์ชื่อ ต้นจัมปกะ(ไม้จำปา) เป็นโพธิบัลลังก์กว้าง ๕๓ ศอก และทรงได้บรรลุพระโพธิญาณ ณ ที่นั้น
ทรงแสดงพระปฐมเทศนาแก่พระภิกษุที่บวชตาม ๙ โกฏิที่บรรพชาตามพระองค์ ณ อโนมราชอุทยาน ใกล้อโนมนคร พระภิกษุเหล่านั้นจึงสำเร็จเป็นพระอริยบุคคลทั้งหมด
ธรรมาภิสมัยในพุทธกาลของพระอัตถทัสสีพุทธเจ้าได้บังเกิดขึ้น ๓ วาระ คือ
วาระที่ ๑ แสดงปฐมเทศนา ณ อโนมราชอุทยาน ธรรมาภิสมัยบังเกิดแก่พระภิกษุ ๙ โกฏิ และสัตว์ ๑๐๐,๐๐๐ โกฏิ
วาระที่ ๒ แสดงธรรมครั้งเสด็จจาริกไปในเทวโลก ธรรมาภิสมัยบังเกิดแก่เทวดาและสัตว์ ๑๐๐,๐๐๐ โกฏิ
วาระที่ ๓ แสดงธรรมโปรดพระพุทธบิดา ณ กรุงโสภณะ ธรรมาภิสมัยบังเกิดแก่สัตว์ ๑๐๐,๐๐๐ โกฏิ
พระอัตถทัสสีพุทธเจ้ามีพระวรกายสูง ๘๐ ศอก พระรัศมีแผ่กว้าง ๑ โยชน์โดยรอบ เมือ่พระชนมายุ ๑๐๐,๐๐๐ ปี จึงเสด็จดับขันธ์ปรินิพพาน ณ อโนมาราม พระธาตุของพระองค์เรี่ยรายไปทั่วชมพูทวีป
ศาสนาของพระองค์ดำรงค์อยู่ได้ ๑๐๐,๐๐๐ ปี จึงอันตรธานไปสิ้น
ในยุคพุทธกาลของพระอัตถทัสสีพุทธเจ้า พระโพธิสัตว์โคตมะบังเกิดเป็นชฎิลชื่อ สุสีมะชฎิล ผู้ซึ่งสละสมบัติทั้งหมดแก่ผู้อยากไร้อนาถาแล้วออกบวชและบำเพ็ญฌาณจนบรรลุอภิญญา ๕ สมาบัติ ๘ อย่างบริบูรณ์แล้ว ได้มีโอกาสฟังธรรมจากพระอัตถทัสสีพุทธเจ้า เกิดความยินดี จึงได้ใช้ฤทธิ์ของตนขึ้นไปเอาดอกไม้ทิพย์จากสวรรค์มาบูชาพระพุทธองค์ พระดาบสยังให้มีฝนบุปผาชาติตกลงในทิศทั้ง ๔ และสร้างมณฑปด้วยดอกไม้ถวายเป็นพุทธบูชา พระอัตถทัสสีบรมศาสดาจึงทรงมีพุทธพยากรณ์ถึงสุสีมะชฎิลว่า
ล่วงไป ๑,๘๐๐ กัป ท่านชฎิลผู้นี้จักเป็นพระพุทธเจ้า
สุสีมะชฎิลได้ฟังพุทธพยากรณ์ก็เกิดความยินดี จึงหมั่นประกอบบารมี ๑๐ ให้เข้มแข็งเรื่อยมา
อามิน อามิน ยา ราบัลจาลิล
อามิน อามิน ยา ราบัลจาลิล เป็นเพลงประจำรัฐปะลิส ประจำประเทศมาเลเซีย เป็นบทเพลงที่แต่งขึ้นเมื่อ ค.ศ.1930 และถูกเป็นเพลงประจำรัฐเมื่อ ค.ศ.1935
Amin Amin ya Rabaljail
Doa hamba yang sangat zalil
Tinggikan daulat serta adil
Kekal perlintah Jamalullail
Amen Amen O Majestic Lord
Hear the prayer of your Servant
Exalt and give Justice
May Jamalullail Reign
สืบ จุณฑะเกาศลย์
สืบ จุณฑะเกาศลย์ เกิดเมื่อ พ.ศ. 2476 เป็นนักมวยสากลสมัครเล่นชาวไทย
สืบชกมวยสากลสมัครเล่นตั้งแต่อายุ 11 ปี จนได้แชมป์มวยนักเรียนของกรมพลศึกษาใน พ.ศ. 2494 และได้แชมป์ประเทศไทยใน พ.ศ. 2496 จากนั้น ติดทีมชาติไทยเข้าแข่งขันกีฬาโอลิมปิก พ.ศ. 2499 ที่ เมลเบิร์น ในรุ่นไลท์เวท รอบแรกได้บาย รอบสองแพ้ เอด บีดตี จากแคนาดาเมื่อ 27 พฤศจิกายน พ.ศ. 2499 ตกรอบ และได้เหรียญทองกีฬาแหลมทองครั้งที่ 1 ที่ประเทศไทย พ.ศ. 2502 ในรุ่นไลท์เวท ส่วนในการแข่งขันกีฬาเอเชียนเกมส์ สืบได้เหรียญทองแดงในรุ่นไลท์เวลเตอร์เวทในกีฬาเอเชียนเกมส์ พ.ศ. 2501 ที่โตเกียว
หลังจากเลิกชกมวย เคยไปเป็นครูสอนมวยที่ซิดนีย์ถึง 4 เดือน และรับราชการในกรมพลศึกษาจนเกษียณอายุ ตำแหน่งสุดท้ายคือผู้ช่วยอธิบดีกรมพลศึกษา
วิชัย ลิ้มเจริญ
วิชัย ลิ้มเจริญ เกิดเมื่อ พ.ศ. 2479 เป็นอดีตแชมป์มวยสากลสมัครเล่นของกองทัพบกไทยและแชมป์ประเทศไทยรุ่นแบนตั้มเวทหลายสมัย เข้าคัดเลือกเป็นนักกีฬามวยสากลสมัครเล่นเพื่อไปแข่งขันกีฬาโอลิมปิกและเอาชนะ โผน กิ่งเพชร ในการคัดตัว จึงได้เป็นตัวแทนนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2499 ที่ เมลเบิร์น ในรุ่นแบนตัมเวท รอบแรกได้บาย รอบสองแพ้ การ์เมโล โตมาเซยี จากอาร์เจนตินา เมื่อ 26 พฤศจิกายน พ.ศ. 2499 ตกรอบ
นนทศิลป์ ธยานศิลป์
นนทศิลป์ ธยานศิลป์ เกิดเมื่อ พ.ศ. 2479 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2499 ที่ เมลเบิร์น ในรุ่นเฟเธอร์เวท รอบแรก ได้บาย รอบสองแพ้ อันเดร เดอ ซูซา จากฝรั่งเศส ตกรอบ เมื่อ 27 พฤศจิกายน พ.ศ. 2499
ผจญ เมืองสนธ์
ผจญ เมืองสนธ์ เกิดเมื่อ พ.ศ. 2476 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2499 ที่ เมลเบิร์น ในรุ่นฟลายเวท รอบแรกได้บาย รอบสองแพ้ เคนจิ โยเนกูระ จากญี่ปุ่น ตกรอบ เมื่อ 26 พฤศจิกายน พ.ศ. 2499
องค์การระหว่างประเทศเพื่อการโยกย้ายถิ่นฐาน
องค์การระหว่างประเทศเพื่อการโยกย้ายถิ่นฐาน (อังกฤษ: International Organization for Migration หรือย่อว่า IOM) ก่อตั้งขึ้นในปี 1951 เป็นองค์กรนำระหว่างรัฐบาลในด้านของการย้ายถิ่น และทำงานอย่างใกล้ชิดกับภาครัฐ,ระหว่างรัฐ และ องค์การพัฒนาเอกชน (NGOs)
สะพานข้ามแม่น้ำห่าน
สะพานข้ามแม่น้ำห่าน (; ) เป็นสะพานในเมืองดานัง ประเทศเวียดนาม เมืองดานังตั้งอยู่ฝั่งตะวันตกของแม่น้ำห่านและหาดทรายอยู่ฝั่งทิศตะวันออก สะพานข้ามแม่น้ำห่านช่วยให้นักท่องเที่ยวที่จะเดินทางจากโรงแรมไปยังชายหาด
สะพานข้ามแม่น้ำห่านถูกสร้างขึ้นโดยประชากรในเมืองดานัง เป็นสะพานหมุนแห่งแรกที่สร้างในประเทศเวียดนาม และสะพานเป็นส่วนสำคัญของเมืองดานัง
ตะกร้าเกสร
ตะกร้าเกสร () เป็นโพรงที่ปกคลุมด้วยขนเล็ก ๆ อยู่ที่ขาคู่หลังท่อนล่าง ซึ่งผึ้งในวงศ์ย่อย "Apinae" ใช้เป็นที่เก็บเกสรดอกไม้กลับไปที่รัง ส่วนผึ้งชนิดอื่นจะมีส่วนที่เรียกว่า scopa ซึ่งใช้เก็บเกสรเช่นกัน แต่จะมีลักษณะเป็นกลุ่มขนแทน
คำว่า "ตะกร้าเกสร" เริ่มใช้ครั้งแรกในสารานุกรมบริตานิกา ค.ศ. 1777 โดยเรียกแค่ว่า "ตะกร้า" ในปี ค.ศ. 1802 วิลเลียม เคอร์บีได้เสนอคำว่า "corbicula" (มาจากคำในภาษาละติน "corbis" แปลว่า ตะกร้า) ซึ่งได้รับการยอมรับโดยทั่วไป ต่อมาในปี ค.ศ. 1820 คำว่า "ตะกร้าเกสร" ก็เริ่มใช้ในหมู่คนเลี้ยงผึ้งอย่างแพร่หลาย
San Andreas
San Andreas อาจจะหมายถึง
อภินิหารดาบมังกรสะท้านพิภพ
อภินิหารดาบมังกรสะท้านพิภพ หรือ อภินิหาร 9 มุกล่าทะลุเวลา (; ; พินอิน: "Nǚ wā chuánshuō zhī líng zhū"; คำแปล: "ตำนานไข่มุกนฺหวี่วา") ซีรีส์ในแนวกำลังภายใน-แฟนตาซีสัญชาติจีน ออกฉายในปี ค.ศ. 2011
ติงเหยา หรือ เหยาเหยา สาวน้อยอายุ 20 ปี บุตรสาวของนักโบราณคดี ได้เดินทางข้ามเวลามายังอดีตกาลเมื่อ 3,500 ปีก่อน ณ เมืองหนานเย่ว ที่ซึ่งเป็นดินแดนแห่งเทพเจ้าผู้มีอิทธิฤทธิ์ ในยุคสมัยที่มวลมนุษยชาติเต็มไปด้วยสงคราม เธอได้พบกับเหตุการณ์ในชาติปางก่อนของเธอ ติงเหยาทำให้แจกันปีศาจแตก จนมุกดวงวิญญาณกลาดเกลื่อนไปทั่ว ติงเหยาจึงต้องสะสมมุกวิญญาณจากความอนุเคราะห์ของเหวินเทียน ลูกครึ่งมังกรที่เป็นคนรักของเซียนเย่ว ซึ่งเป็นอดีตชาติของเธอ ติงเหยาและเหวินเทียนจะต้องตามหา 12 ไข่มุกศักดิ์สิทธิ์ที่นำไปสู่การต่อสู้ระหว่างมนุษย์, เทพ และปีศาจ เพื่อกลับคืนความสงบสู่โลกดังเดิม "The Holy Pearl" ได้เค้าโครงเรื่องมาจากการ์ตูนญี่ปุ่นเรื่องดัง ผลงานของรุมิโกะ ทะกะฮะชิ เรื่อง "อินุยาฉะ เทพอสูรจิ้งจอกเงิน" () โดยดัดแปลงเค้าโครงเรื่องมาเป็นตัวละครและการดำเนินเรื่องราว
ออกฉายทางช่อง ZJSTV ของจีนแผ่นดินใหญ่ เมื่อปี ค.ศ. 2011 สำหรับในประเทศไทยเผยแพร่ครั้งแรกทางสถานีโทรทัศน์สีกองทัพบกช่อง 7 ในเดือนสิงหาคม ค.ศ. 2013 ในช่วงหนังรอบเช้า เวลา 08:30 น. และนำกลับมาออกอากาศซ้ำอีกครั้งในเวลา 03:00 น. ในเดือนกรกฎาคม ค.ศ. 2015
ยูฟ่ายูโรปาลีก นัดชิงชนะเลิศ 2014
ยูฟ่ายูโรปาลีก นัดชิงชนะเลิศ 2014 เป็นนัดชิงชนะเลิศของการแข่งขัน ยูฟ่ายูโรปาลีก ฤดูกาล 2013–14 และเป็นครั้งที่ 43 ของการแข่งขันชิงแชมป์สโมสรในทวีปยุโรป โดยยูฟ่า และเป็นฤดูกาลที่ 5 ตั้งแต่การเปลี่ยนชื่อจาก ยูฟ่า คัพ เป็น ยูฟ่ายูโรปาลีก โดยการแข่งขันนัดนี้จะมีขึ้นที่ ยูเวนตุส สเตเดี้ยม ในกรุงตูริน ประเทศอิตาลี ในวันที่ 14 พฤษภาคม พ.ศ. 2557 ระหว่างฝั่งจากสเปน เซบียา และฝั่งจากโปรตุเกส เบนฟิกา. เซบียาชนะนัดนี้ด้วยผลการแข่งขัน 4–2 ใน การยิงจุดโทษตัดสิน, หลังจากช่วงต่อเวลาพิเศษเสมอกันที่สกอร์ 0–0.
สโมสรฟุตบอลสเคนเดอร์เบอูคอร์เช
สโมสรฟุตบอลสเคนเดอร์เบอูคอร์เช () เป็นสโมสรฟุตบอลอาชีพที่ตั้งอยู่ในนครคอร์เช ประเทศแอลเบเนีย ปัจจุบันสโมสรเล่นอยู่ในแอลเบเนียซูเปอร์ลีกา ซึ่งเป็นลีกสูงสุดในประเทศ สโมสรเคยชนะเลิศลีก 6 ครั้ง โดยครั้งแรกเมื่อ พ.ศ. 2476 แต่หลังจากนั้นก็ไม่ได้แชมป์มาตลอด 78 ปีเลย ใน พ.ศ. 2558 สโมสรได้กลายเป็นสโมสรแรกของประเทศแอลเบเนียที่ได้เข้าไปเล่นในยูฟ่าแชมเปียนส์ลีก
จุล ปัตถพงษ์
จุล ปัตถพงษ์ เกิดเมื่อ พ.ศ. 2470 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2499 ที่ เมลเบิร์น ในรุ่นไลท์เวลเตอร์เวท รอบแรก แพ้ อันโตนีโอ มาร์ซียา จากอาร์เจนตินา ตกรอบแรก เมื่อ 24 พฤศจิกายน พ.ศ. 2499
การค้าปลีก
การค้าปลีก () คือ การค้าขายสินค้าหรือบริการแก่ผู้บริโภคผ่านทางช่องทางต่าง ๆ เพื่อแสวงหากำไร ความต้องการของสินค้าสร้างผ่านการพัฒนาการตลาดและการส่งเสริมการขาย เพื่อตอบโจทย์ความต้องการของผู้บริโภค ผ่านทางห่วงโซ่อุปทาน ในช่วง ค.ศ. 2000 มีการค้าปลีกมากมายที่เกิดขึ้นออนไลน์ ผ่านทางการจ่ายแบบอิเล็กทรอนิกส์ และจัดส่งผ่านทาง ผู้ส่งสารหรือไปรษณีย์ การค้าปลีกยังคลอบคลุมถึงการบริการอื่น ๆ เช่น การส่ง ในขณะเดียวกันคำว่า การค้าปลีก สามารถนำไปใช้เมื่อผู้ให้บริการสนองความต้องการต่อคนจำนวนมาก เช่น เพื่อสาธารณะ ร้านค้านั้นอาจจะอยู่ข้างถนนในย่านชุมชน ศูนย์การค้า หรือ ถนนคนเดิน การค้าปลีก ออนไลน์เป็นรูปแบบหนึ่งของการพาณิชย์อิเล็กทรอนิกส์ที่ใช้สำหรับการติดต่อทางธุรกิจระหว่างผู้ซื้อและผู้ขาย ซึ่งเป็นรูปแบบหนึ่งของการค้าส่งที่ไม่มีหน้าร้าน
ปกติแล้วช้อปปิง หมายถึง การซื้อผลิตภัณฑ์ ในบางโอกาสการช้อปปิงนั้นทำไปเพื่อให้ได้มาซึ่งสิ่งจำเป็นเช่น อาหาร และ เสื้อผ้า แต่ว่า บางทีก็สามารถเป็นกิจกรรมนันทนาการ ได้เช่นกัน การช้อปปิงนันทนาการรวมไปถึงการช้อปปิงผ่านหน้าต่าง ซึ่งเป็นการเดินดูร้านค้าโดยไม่จำเป็นต้องซื้อ
สถานที่ซื้อขายคือสถาณที่ที่มีการแลกเปลี่ยนสินค้าและการบริการ ในตลาดแบบโบราณ ผู้ขายจะตั้งร้านเพื่อให้ผู้บริโภคเลือกซื้อ ทัวโลกยังมีตลาดแบบโบราณอยู่มากมาย
แม้ว่าในบางประเทศนั้น ร้านค้าปลีกส่วนใหญ่ยังเป็นกิจการในครอบครัว ปัจจุบันนั้นกิจการเหล่านี้กำลังถูกกว้านซื้อโดยบริษัทใหญ่ๆ และเปลี่ยนเป็น กลุ่มของร้านย่อยที่อยู่ภายใต้บริษัทเดียวกัน โดยปกติแล้วร้านค้าเหล่านี้จะพบได้ภายในห้างสรรพสินค้า หรือที่ถนนคนเดิน ร้านค้าต่างๆ
ธงชัย เทพธานี
ธงชัย เทพธานี เกิดเมื่อ 11 มิถุนายน พ.ศ. 2479 ที่ สมุทรสาคร เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2503 ที่ กรุงโรม ในรุ่นเวลเตอร์เวท รอบแรกได้บาย รอบสอง แพ้ อันเดรส นาวาร์โร จากสเปน ตกรอบ เมื่อ 27 สิงหาคม พ.ศ. 2503 และเคยได้เหรียญทองแดงรุ่นเวลเตอร์เวท ในกีฬาเอเชียนเกมส์ พ.ศ. 2501 ที่ โตเกียว
สหพันธรัฐบอสเนียและเฮอร์เซโกวีนา
สหพันธรัฐบอสเนียและเฮอร์เซโกวีนา (; บอสเนีย, โครเอเชีย, เซอร์เบีย: ) เป็นหนึ่งในหน่วยการเมืองสองส่วนที่ประกอบกันเป็นประเทศบอสเนียและเฮอร์เซโกวีนา (อีกหน่วยหนึ่งคือสาธารณรัฐเซิร์ปสกา) ประชากรส่วนใหญ่เป็นชาวบอสนีแอก รองลงไปเป็นชาวโครแอตและชาวเซิร์บ
สหพันธรัฐบอสเนียและเฮอร์เซโกวีนาประกอบด้วยรัฐ 10 รัฐ ได้แก่
โพธิ์ สุขน้อย
โพธิ์ สุขน้อย เกิดเมื่อ 20 กรกฎาคม พ.ศ. 2481 ที่ ตลิ่งชัน กรุงเทพมหานคร เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2503 ที่ กรุงโรม ในรุ่นไลท์เวท รอบแรกได้ชนะบาย รอบสองแพ้ ดิก แมกแทกการ์ต จากสหราชอาณาจักร ตกรอบ
โพธิ์ สุขน้อย เริ่มฝึกหัดชกมวยกับอาจารย์ สำเภา ช่วยวงศ์ญาติ ขณะเรียนชั้น ม.1 โรงเรียนมัธยมวัดสระเกศ เมื่อ ปี พ.ศ. 2493 และอาจารย์ประเสริฐ บุรุษรัตนพันธ์ ที่บ้านมะลิวัลย์ (องค์การอาหารและเกษตรแห่งสหประชาชาติ FAO) เคยเป็นตัวแทนมวยสากลสมัครเล่นของโรงเรียน ได้รางวัลชนะเลิศของกรมพลศึกษาเมื่อปี พ.ศ. 2495 เป็นตัวแทนทีมชาติไทยแข่งขันกีฬาแหลมทอง พ.ศ. 2502 ขณะเป็นนักเรียนโรงเรียนนายจ่าอากาศ ได้รางวัลชนะเลิศ และตัวแทนทีมชาติไทยเข้าแข่งขันกีฬาโอลิมปิก พ.ศ. 2503
กิจจา พูนผล
กิจจา พูนผล (Kicha Poonpol) เกิดเมื่อ 27 พฤษภาคม พ.ศ. 2479 ที่ กรุงเทพฯ เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2503 ที่ กรุงโรม ในรุ่นฟลายเวท รอบแรกได้บาย รอบสอง แพ้ พอล เชอร์เวต จากสวิตเซอร์แลนด์ตกรอบ
กอดเฟรย์ คัสโตร
กอดเฟรย์ คัสโตร (Godfrey Castro) เกิดเมื่อ 20 เมษายน พ.ศ. 2528 เป็นนักมวยสากลสมัครเล่นชาวฟิลิปปินส์ในรุ่นไลท์ฟลายเวท และได้เหรียญทองแดงในเอเชียนเกมส์ พ.ศ. 2549 โดยในรอบรองชนะเลิศแพ้สุบรรณ พันโนน จากไทย 20-40
แฮร์มัน มิงค็อฟสกี
แฮร์มัน มิงค็อฟสกี () เป็นนักคณิตศาสตร์ชาวเยอรมัน เกิดที่หมู่บ้านอาเลกโซตา (Aleksota) ในจักรวรรดิรัสเซีย (ปัจจุบันคือเมืองเคานัส ประเทศลิทัวเนีย) ในครอบครัวชาวยิว ในปี ค.ศ. 1872 ครอบครัวของเขาก็ย้ายไปอยู่ที่เมืองเคอนิชส์แบร์ค มิงค็อฟสกีเรียนหนังสือและทำงานเป็นอาจารย์สอนตามสถาบันต่าง ๆ รวมถึงสถาบันเทคโนโลยีแห่งสหพันธ์สวิสในซูริก ที่อัลเบิร์ต ไอน์สไตน์ ศึกษาอยู่ จนถึง ค.ศ. 1902 เขาก็ย้ายไปที่เกิททิงเงินและทำงานใกล้ชิดกับดาวิท ฮิลเบิร์ท จนกระทั่งเสียชีวิตด้วยอาการไส้ติ่งอักเสบ ในปี ค.ศ. 1909
มิงค็อฟสกีมีผลงานทางคณิตศาสตร์มากมาย ที่สำคัญคือ ในปี ค.ศ. 1907 เขาได้สร้าง "อวกาศมิงค็อฟสกี" (Minkowski space) ซึ่งเป็นแบบจำลองเรขาคณิตเพื่อใช้ศึกษาทฤษฎีสัมพัทธภาพพิเศษ แบบจำลองนี้มีส่วนช่วยให้ไอน์สไตน์ค้นพบทฤษฎีสัมพัทธภาพทั่วไปในอีก 8 ปีต่อมา
ชื่อของมิงค็อฟสกีได้รับการนำไปตั้งเป็นชื่อดาวเคราะห์น้อย (12493 Minkowski) และ M-matrix ในเวลาต่อมา
30+ โสด On Sale
30+ โสดออนเซล เป็นภาพยนตร์ไทย กำกับโดย พุฒิพงศ์ พรหมสาขา ณ สกลนคร นำแสดงโดย เฌอมาลย์ บุญยศักดิ์, อารักษ์ อมรศุภศิริ, พิจิตตรา สิริเวชชะพันธ์, สุดารัตน์ บุตรพรหม และ เดิมพัน อยู่วิทยา ภาพยนตร์ทำรายได้ 70 ล้านบาท
เรื่องราวของ อิง (พลอย เฌอมาลย์) ช่างภาพสาวซึ่งถูก ก้อง (เจมส์ แมคกี) แฟนหนุ่มที่คบกันมา 7 ปีทิ้งและไปแต่งงานกับสาวอื่นทำให้สองเพื่อนรักอย่าง มิ้นท์ (เจี๊ยบ พิจิตตรา) และ ย้งยี้ (ตุ๊กกี้ สุดารัตน์) ต้องคอยหาคู่เดทให้กับอิงแต่ไม่ถูกใจอิงเลยสักคนจนเธอได้พบกับ จืด (เป้ อารักษ์) พ่อค้าหมูปิ้งเจ้าของฉายา หมอดูหมูปิ้ง ดูดวงให้จนเกิดเป็นความรักขึ้นมาแบบไม่รู้ตัวแต่จืดก็ได้พบกับอุปสรรคใหญ่เมื่อ แทน (ต้น เดิมพัน) ตากล้องหนุ่มไฮโซได้ก้าวเข้ามาในความรักของเขากับอิงซึ่งสุดท้ายแล้วอิงจะเลือกใครระหว่าง จืด กับ แทน
โรงเรียนศาลาตึกวิทยา
โรงเรียนศาลาตึกวิทยา (อังกฤษ: Salatuekwittaya School) (อักษรย่อ:ศ.ต.ว.) เป็นโรงเรียนมัธยมศึกษาแบบสหศึกษาและเป็นโรงเรียนขนาดกลาง สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ  มีเนื้อที่ 35 ไร่ ประกอบด้วยอาคารเรียน 8 หลัง ตั้งอยู่ที่ ตำบลทุ่งลูกนก อำเภอกำแพงแสน จังหวัดนครปฐม
โรงเรียนศาลาตึกวิทยา ก่อตั้งขึ้นตามประกาศของกระทรวงศึกษาธิการ เมื่อวันที่ 12 กุมภาพันธ์ พ.ศ. 2522 โดยใช้พื้นที่ของวัดศาลาตึก จำนวน 35 ไร่ ในการก่อสร้างโรงเรียน  ในการก่อตั้งโรงเรียนมีอาคารเรียนชั่วคราว ประเภท ไม้ชั้นเดียว จำนวน 1 หลังซึ่งเจ้าอาวาสวัดศาลาตึก ร่วมกับคณะพ่อค้าประชาชนในพื้นที่ ร่วมกันจัดสร้างขึ้นเพื่อใช้ในการเรียนการสอน เปิดทำการสอนในระดับชั้นมัธยมศึกษาปีที่  1  ถึงชั้นมัธยมศึกษาปีที่ 3  โดยมี นายปัญจะ   จงมีสุข  รักษาการอาจารย์ใหญ่ ต่อมาในปีการศึกษา  2536  กรมสามัญศึกษา  อนุญาตให้เปิดทำการสอนในระดับชั้นมัธยมศึกษาตอนปลาย ( ม.4-ม.6 )  
ที่อยู่ หมู่ที่ 16 บ้านหนองหญ้าปล้อง ตำบล ทุ่งลูกนก อำเภอ กำแพงแสน จังหวัด นครปฐม รหัสไปรษณีย์ 73140 โทรศัพท์ 032-291307 - 8 โทรสาร 032291308
ประเทศอำนาจนำภูมิภาค
ประเทศอำนาจนำภูมิภาค () เป็นรัฐซึ่งมีความสามารถที่จะแผ่อิทธิพลในระดับภูมิภาค ซึ่งแม้จะไม่ใช่ทั้งอภิมหาอำนาจหรือมหาอำนาจ แต่ก็มีความสามารถในการแผ่อิทธิพลในภูมิภาคของตนเอง
วอลเลย์บอลชายชิงแชมป์โลก รุ่นอายุไม่เกิน 21 ปี 2015
วอลเลย์บอลชายชิงแชมป์โลก รุ่นอายุไม่เกิน 21 ปี 2015 () จัดขึ้นในประเทศเม็กซิโก ระหว่างวันที่ 11–20 กันยายน ค.ศ. 2015 (พ.ศ. 2558)
สหพันธ์วอลเลย์บอลระหว่างประเทศ รายงานถึงการคัดเลือกทีมเข้าแข่งขันวอลเลย์บอลชายชิงแชมป์โลก รุ่นอายุไม่เกิน 21 ปี เมื่อวันที่ 14 ธันวาคม พ.ศ. 2556
การจับฉลากแบ่งสายจัดขึ้นที่เมืองตีฮัวนา, ประเทศเม็กซิโก เมื่อวันที่ 25 มิถุนายน พ.ศ. 2558 ตัวเลขในวงเล็บหมายถึงอันดับโลก ณ วันที่ ณ เดือนธันวาคม พ.ศ. 2557
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน
แมทช์ที่แช่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน